hotchpotch/miracl-hf-unified huggingface dataset:
แบร์รี ฮอว์กินส์
แบร์รี ฮอว์กินส์ () เกิดเมื่อวันที่ 23 เมษายน ค.ศ. 1979 ในดิตตัน เคนต์ เป็นนักสนุกเกอร์อาชีพชาวอังกฤษ เขาเทิร์นโปรในปี 1996 เริ่มมีชื่อเสียงในสนุกเกอร์ฤดูกาลที่ 2004/2005 เมื่อเขาไปถึงรอบ 16 คนสุดท้ายในยูเคแชมป์เปียนชิป (2004 UK Championship) รอบรองในบริดิซโอเพน (2004 British Open) และรอบรองชนะเลิศเวลส์โอเพน (2005 Welsh Open) เขาได้อยู่ในแปคฤดูกาลต่อเนื่องในอันดับท็อป 32 เขามาถึงในรอบชนะเลิศครั้งแรกและผู้ชนะในรายการออสเตรเลียนโกลด์ฟฟิลส์โอเพน (2012 Australian Goldfields Open)
ทริปเปิลคราวน์ (สนุกเกอร์)
ทริปเปิลคราวน์ () เป็นคำที่ใช้เรียกสำหรับการแข่งขันสนุกเกอร์ที่มีชื่อเสียงทั้งสามได้แก่ เวิลด์แชมเปียนชิป (World Championship) มาสเตอส์ (Masters) และยูเคแชมเปียนชิป (UK Championship) ผู้ที่คว้าแชมป์สามรายการใหญ่ได้ก็คว้าตำแหน่งทริปเปิลคราวน์ ในบางครั้งก็มีชื่อเรียกว่า สนุกเกอร์รายการทัวร์นาเมนต์ใหญ่ (snooker's major tournaments) การแข่งขันรายการใหญ่ของบีบีซี (big three BBC events) หรือเรียกว่า สามรายการใหญ่ (big three) ตัวอย่างผู้ที่เคยตำแหน่งทริปเปิลคราวน์ได้แก่: สตีเฟน เฮนดรี รอนนี โอซุลลิแวน จอห์น ฮิกกินส์ สตีฟ เดวิส มาร์ก วิลเลียมส์ อเล็กซ์ ฮิกกินส์ เทร์รี กริฟฟิทส์ นีล รอเบิร์ตสัน และ มาร์ก เซลบี แต่เฮนดรี เดวิส และ วิลเลียมส์ พิชิตตำแหน่งทริปเปิลคราวน์ในฤดูกาลเดียว และเฮนดรีเป็นผู้เล่นคนเดียวที่ได้ทริปเปิลคราวน์สองครั้งในสนุกเกอร์ฤดูกาลที่ 1989/1990 และฤดูกาลที่ 1995/1996 ในปี 2013 รอเบิร์ตสัน กลายเป็นผู้เล่นต่างประเทศคนแรกที่ได้ทริปเปิลคราวน์เช่นกัน
เวิลด์สนุกเกอร์แชมเปียนชิป
เวิลด์สนุกเกอร์แชมเปียนชิป () เป็นการแข่งขันสนุกเกอร์อาชีพรายการใหญ่ ที่มีเงินรางวัล การสะสมคะแนนและชื่อเสียง เป็นหนึ่งในรายการทริปเปิลคราวน์ ตามด้วยรายการ ยูเคแชมเปียนชิป (UK Championship) และมาสเตอส์ (Masters) รายการแชมเปียนชิปได้จัดครั้งแรกในปี 1927 และ ตั้งแต่ปี 1977 ได้จัดที่โรงละครครูซิเบิล (Crucible Theatre) ในเชฟฟีลด์ ประเทศอังกฤษในปัจจุบัน สถิติที่ดีที่สุดคือ สตีเฟน เฮนดรีชนะเจ็ดครั้ง ในขณะที่ สตีฟ เดวิสและเรย์ เรียร์ดอน ทั้งคู่ชนะหกครั้ง แชมป์คนล่าสุดในรายการนี้คือมาร์ก เซลบี
ยูเคแชมเปียนชิป
ยูเคแชมเปียนชิป () เป็นรายการแข่งขันสนุกเกอร์อาชีพ เป็นรองรายการใหญ่จากเวิลด์สนุกเกอร์แชมเปียนชิปและหนึ่งในรายการทริปเปิลคราวน์ รอนนี โอซุลลิแวนเป็นแชมป์คนล่าสุด
มาสเตอส์
มาสเตอส์ () เป็นรายการแข่งขันสนุกเกอร์อาชีพ ได้จัดขึ้นทุกๆปีเริ่มตั้งแต่ปี 1975 เป็นรายการใหญ่ที่ยาวนานที่สุดรองจากเวิลด์สนุกเกอร์แชมเปียนชิป เป็นหนึ่งในรายการทริปเปิลคราวน์ ถึงแม้ว่าจะไม่เป็นรายการสะสมคะแนนก็ตามแต่ได้รับการยกย่องว่าเป็นการแข่งขันที่มีพื้นจำกัด แชมป์คนล่าสุดคือ ฌอน เมอร์ฟี
มาสเตอส์เป็นรายการเริ่มเชิญผู้เล่นติดอันดับท็อป 10 ได้เพิ่มเป็น 12 คนในปี 1981 และ 16 คน ในปี 1983 ตั้งแต่ปี 1984 มาตรฐานในการเชิญจะมีผู้เล่นอันดับท็อป 16 ในการจัดอันดับโลก ได้เพิ่มตั๋วไวลด์การ์ด (wild card) สองหรือสามใบในระหว่างปี 1990 และ 2010
สตีเฟน เฮนดรี ได้บันทึกว่าชนะมากที่สุดในรายการมาสเตอส์ได้มาถึงหกครั้ง รอนนี โอซุลลิแวนชนะห้าครั้ง คลิฟ ทอร์เบิร์น สตีฟ เดวิส พอล ฮันเตอร์ และ มาร์ก เซลบีแต่ละคนชนะสามครั้ง อเล็กซ์ ฮิกกินส์ มาร์ก วิลเลียมส์ และ จอห์น ฮิกกินส์ แต่ละคนชนะสองครั้ง
สามแม็กซิมัมเบรกได้มีการทำไว้จากผู้เล่นต่างประเทศ (ไม่ใช่ผู้เล่นจากเกาะอังกฤษ) ได้แก่ เคิร์ก สตีเวนส์ จากแคนาดาทำไว้ครั้งแรกในปี 1984 และติง จวิ้นฮุยจากจีนทำไว้เป็นครั้งที่สองในปี 2007 และมาร์โก ฟูจากฮ่องกงได้ครั้งที่สามในปี 2015
ทริปเปิลคราวน์
ทริปเปิลคราวน์ () มักจะใช้ในการอธิบายถึงการได้รับรางวัลถึงสามครั้งที่สำคัญที่สุดหรือจากการแข่งขันที่มีชื่อเสียง มีต้นกำเนิดในประเทศอังกฤษในช่วงกลางศตวรรษที่ 19 ในกีฬาแข่งม้า ได้แพร่กระจายในการแข่งขันอื่น ๆ
บีกูญา (สกุล)
บีกูญา () เป็นสกุลของสัตว์เลี้ยงลูกด้วยนมในวงศ์อูฐ (Camelidae) มีถิ่นกำเนิดและกระจายพันธุ์ในทวีปอเมริกาใต้
ในอดีตเชื่อว่าอัลปากาสืบสายพันธุ์มาจากยามา จึงจัดสัตว์ชนิดนี้อยู่ในสกุลยามา ("Lama") แต่ต่อมาได้รับการจัดกลุ่มใหม่ให้อยู่ในสกุลบีกูญา เนื่องจากมีรายงานการศึกษาดีเอ็นเอของอัลปากาในปี ค.ศ. 2001 พบว่าอัลปากาสืบสายพันธุ์มาจากบีกูญา ไม่ใช่ยามาหรือกวานาโก
แบ่งออกได้เป็น 2 ชนิด
เคแมน
เคแมน หรือ ไคแมน () เป็นสัตว์เลื้อยคลานในอันดับจระเข้ในวงศ์ย่อย Caimaninae ในวงศ์ Alligatoridae พบกระจายพันธุ์เฉพาะในทวีปอเมริกาใต้ ตั้งแต่ตอนกลางของเม็กซิโกไปจนถึงเอกวาดอร์ และทางตะวันออกของเทือกเขาแอนดีสไปจนถึงอุรุกวัย, ปารากวัย และทางตอนเหนือของอาร์เจนตินา
เคแมน มีขนาดที่เล็กกว่าแอลลิเกเตอร์ มีกระดูกฮัยออยด์เป็นชิ้นกว้าง ช่องเปิดจมูกมีช่องเดียวขนาดใหญ่ อาศัยอยู่ในแหล่งน้ำน้ำที่มีกระแสน้ำไม่แรง หลากหลายลักษณะ วางไข่บนกองดินและใช้หางปัดกวาดพรรณพืชต่าง ๆ มากองรวมกัน บางชนิดใช้ความร้อนจากแสงแดดหรือความร้อนจากการเน่าสลายของพรรณพืชสำหรับการฟักไข่
ขนาดเล็กที่สุด มีขนาดโตเต็มที่ 1.7 เมตร ขนาดใหญ่ที่สุดโตเต็มที่ได้ 2-5 เมตร ในสกุลที่สูญพันธุ์ไปแล้ว "Purussaurus" มีความยาวได้ถึง 12 เมตร และ "Mourasuchus" ซึ่งมีขนาดใหญ่เหมือนกัน มีจมูกกว้างเหมือนเป็ด
ที่ยังสืบเผ่าพันธุ์มาจนถึงปัจจุบัน แบ่งออกได้เป็น 3 สกุล
เคแมนแคระ
เคแมนแคระ หรือ ไคแมนแคระ () เป็นสกุลของเคแมนที่จัดอยู่ในสกุล "Paleosuchus" (/พา-ลี-โอ-ซู-ชัส/) ในวงศ์ Alligatoridae
เคแมนแคระ มีความยาวเต็มที่ประมาณ 1.7 เมตร จัดเป็นสัตว์ในอันดับจระเข้ที่มีขนาดเล็ก อาศัยและกระจายพันธุ์ในลุ่มน้ำอเมซอน ในทวีปอเมริกาใต้
แบ่งออกได้เป็น 2 ชนิด คือ
ลิงลมชวา
ลิงลมชวา (; ) เป็นไพรเมตจำพวกลิงลมชนิดหนึ่ง เดิมเคยถือเป็นชนิดย่อยของลิงลมใต้ ("N. coucang") เป็นเวลาหลายปี โดยใช้ชื่อวิทยาศาสตร์ว่า "N. coucang javanicus" จนการประเมินอีกครั้งของสัณฐานวิทยาและพันธุศาสตร์ในปี ค.ศ. 2000 จึงถูกจัดออกให้เป็นชนิดต่างหาก โดยเกี่ยวข้องอย่างใกล้ชิดกับลิงลมใต้และลิงลมเหนือ ("N. bengalensis") โดยมีความแตกต่างกันที่ความยาวและสีขน
ลิงลมชวา จะพบอาศัยอยู่เฉพาะในป่าดิบของเกาะชวา ในอินโดนีเซียเท่านั้น มีน้ำหนักระหว่าง 565 ถึง 687 กรัม (1.246 และ 1.515 ปอนด์) มีขนสีเหลืองเทา ในด้านตรงข้ามกับส่วนหัว, คอ และไหล่เป็นสีครีม เช่นเดียวกับลิงลมบอร์เนียว ("N. menagensis") โดยไม่มีฟันหน้าสองซี่
ลิงลมชวา เหมือนกับลิงลมชนิดอื่น ๆ คือ เป็นสัตว์ที่มีลิ้น 2 ลิ้น คือ ลิ้นสั้น กับ ลิ้นยาว ใช้ประโยชน์ในการกินอาหารแตกต่างกัน รวมถึงมีกระดูกสันหลังที่มีลักษณะพิเศษที่สามารถบิดตัวได้คล้ายงูอีกด้วย จึงใช้ในการปีนป่ายต้นไม้ได้เป็นอย่างดี อีกทั้งสภาพของขนและสียังสามารถแฝงตัวให้กลมกลืนกับธรรมชาติได้ด้วย ซึ่งเป็นสัตว์ที่มีวิวัฒนการเช่นนี้มานานกว่า 50 ล้านปีมาแล้ว
เป็นสัตว์ที่อาศัยและหากินในเวลากลางคืนโดยลำพัง ปกติจะเคลื่อนไหวเชื่องช้า แต่จะรวดเร็วมากเมื่อเวลาจับอาหาร โดยกินแมลง และสัตว์เลื้อยคลานต่าง ๆ บนต้นไม้เป็นอาหารหลัก และมีผลไม้หรือลูกไม้ต่าง ๆ เป็นอาหารรอง รวมถึงสามารถจับสัตว์ขนาดใหญ่อย่าง นก หรือ ค้างคาว กินได้ด้วย โดยมีกระดูกสันหลังแบบพิเศษ และมีมือที่เก็บซ่อนนิ้วเพื่อให้จับเหยื่อและเคลื่อนที่ไปทั่วได้โดยไม่เป็นที่สังเกต นิ้วชี้ของขาหลังมีเล็บยาวปลายแหลมเห็นได้ชัด ขาหน้าและขาหลังสั้นแต่แข็งแรง นอกจากนี้ยังมีพิษที่มีสภาพคล้ายน้ำมันที่ซ่อนอยู่ในข้อศอก มีฤทธิ์ในการทำลายเนื้อเยื่อ ลิงลมชวาจะใช้ผสมกับน้ำลายเมื่อกัด ซึ่งถือได้ว่าเป็นสัตว์เลี้ยงลูกด้วยนมเพียงจำพวกเดียวที่มีพิษ พิษนี้มีความร้ายแรงถึงขนาดมีมนุษย์เสียชีวิตมาแล้ว
ปัจจุบัน นักวิทยาศาสตร์ยังไม่ทราบถึงสาเหตุที่แท้จริงของการมีพิษนี้ แต่พิษนี้ใช้ประโยชน์ได้ในการล่าเหยื่อ หรืออาจจะใช้ประโยชน์ในการกำจัดปรสิตตามตัว เพราะลิงลมจะไม่มีเห็บหรือหมัดตามตัวเหมือนสัตว์ในอันดับไพรเมตจำพวกอื่น สันนิษฐานว่าลิงลมชวาอาจจะได้พิษนี้มาจากแมลงหรือแมงมีพิษจำพวกต่าง ๆ ที่กินเป็นอาหาร เช่น มด และกิ้งกือ ซึ่งเป็นอาหารโปรดของลิงลม เพราะพบพิษลักษณะเดียวกันนี้ในมดและกิ้งกือ อีกทั้งยังมีความเป็นไปได้อีกว่า มีพิษไว้สำหรับสู้กับลิงลมชวาเพศเดียวกันตัวอื่น โดยเฉพาะตัวผู้ เพื่อประกาศอาณาเขตและแย่งชิงคู่ครอง เพราะลิงลมชวาจะต่อสู้กันเองด้วยการกัดและเหวี่ยงอย่างรุนแรง ซึ่งอาจบาดเจ็บสาหัสถึงขั้นตายได้
ลิงลมชวา จัดอยู่ในสภาวะใกล้สูญพันธุ์ โดยจัดเป็นลิงลมชนิดที่อยู่ในภาวะใกล้สูญพันธุ์ที่สุด จากการถูกจับไปเป็นสัตว์เลี้ยง มีมูลค่าการซื้อขายที่สูงและเป็นที่นิยมมากในตลาดค้าสัตว์ป่าหรือตลาดมืด โดยผู้ขายมักจะตัดเขี้ยวของลิงลมชวาออกเพื่อไม่ให้ไปกัดผู้เลี้ยง ด้วยกรรไกรตัดเล็บหรือคีม ซึ่งทำให้ลิงลมชวาได้รับบาดเจ็บอาจถึงตายได้
วอลเลย์บอลหญิงทีมชาติแคเมอรูน
วอลเลย์บอลหญิงทีมชาติแคเมอรูน() เป็นตัวแทนของประเทศแคเมอรูนในการแข่งขันวอลเลย์บอลระดับนานาชาติรวมถึงนัดกระชับมิตร ทีมเป็นหนึ่งในประเทศชั้นนำในวอลเลย์บอลหญิงในทวีปแอฟริกา
ทีมนี้ได้เข้าร่วมแข่งขันวอลเลย์บอลหญิงชิงแชมป์โลก 2014 โดยได้อันดับที่ 1 จากการคัดเลือก ทวีปแอฟริกา ที่มีอัตรา ชนะ-แพ้ ที่ดีที่สุด
เคแมนแคระกูว์วีเย
เคแมนแคระกูว์วีเย (; ) เป็นสัตว์เลื้อยคลานชนิดหนึ่ง จำพวกเคแมน จัดอยู่ในวงศ์แอลลิเกเตอร์ (Alligatoridae)
จัดเป็นสัตว์เลื้อยคลานในอันดับจระเข้ที่มีขนาดเล็กที่สุดในโลกชนิดหนึ่ง มีขนาดยาวเต็มที่ประมาณ 1.4 เมตร (4.6 ฟุต) ในตัวผู้ และ 1.2 เมตร (3.9 ฟุต) ในตัวเมีย น้ำหนักประมาณ 6 ถึง 7 กิโลกรัม (13 ถึง 15 ปอนด์) ถูกค้นพบและบรรยายทางวิทยาศาสตร์โดยฌอร์ฌ กูว์วีเย (Georges Cuvier) นักสัตววิทยาชาวฝรั่งเศส ซึ่งเป็นผู้ค้นพบเป็นบุคคลแรก โดยสถานที่ค้นพบครั้งแรกคือเมืองกาแยนในเฟรนช์เกียนา โดยที่ชื่อวิทยาศาสตร์ คำว่า "Paleosuchus" มาจากคำภาษากรีกว่า "palaios" หมายถึง "โบราณ" และ "soukhos" หมายถึง "จระเข้" เพราะเชื่อว่าเคแมนแคระกูว์วีเยสืบสายพันธุ์มาจากสัตว์ในอันดับจระเข้โบราณอายุนานกว่า 30 ล้านปี และคำว่า "palpebrosus" มาจากภาษาละติน "palpebra" หมายถึง "เปลือกตา" และ "osus" หมายถึง "เต็มไปด้วย" ซึ่งหมายถึงแผ่นกระดูกที่ปรากฏอยู่เหนือเปลือกตา
เคแมนแคระกูว์วีเย กระจายพันธุ์อยู่ในป่าทึบของลุ่มน้ำแอมะซอนในทวีปอเมริกาใต้ โดยอาศัยในพื้นที่ที่เป็นแม่น้ำและทะเลสาบ การฟักไข่เหมือนกับเคแมนชนิดอื่น ๆ คือ ใช้ความร้อนจากแสงแดดหรือความร้อนจากการเน่าสลายของพรรณพืชที่ใช้ปกคลุมรังเพื่อการฟักเป็นตัว
เคแมนแคระกูว์วีเยไม่มีชนิดย่อย กินอาหารได้หลากหลายชนิด ทั้งสัตว์ครึ่งบกครึ่งน้ำ, ปลา, ปู, นก, กุ้ง, หอย, สัตว์เลี้ยงลูกด้วยนมขนาดเล็ก รวมถึงแมลงปีกแข็งและสัตว์ไม่มีกระดูกสันหลังด้วย เนื่องจากเป็นสัตว์ขนาดเล็กจึงนิยมเลี้่ยงกันเป็นสัตว์เลี้ยงด้วย
การแบ่งแยกเชื้อชาติ
การแบ่งแยกเชื้อชาติ () เป็นการแบ่งมนุษย์ออกเป็นกลุ่มเชื้อชาติในชีวิตประจำวัน อาจใช้กับกิจกรรมอย่างการรับประทานในภัตตาคาร การดื่มจากน้ำพุ การใช้ห้องน้ำสาธารณะ การเข้าโรงเรียน การไปโรงภาพยนตร์ การโดยสารรถโดยสารประจำทาง หรือในการเช่าหรือซื้อบ้าน คณะกรรมการต่อต้านคตินิยมเชื้อชาติและการไม่ยอมรับยุโรป (European Commission against Racism and Intolerance) นิยามการแบ่งแยกว่า "การกระทำซึ่งบุคคลแย่งบุคคลอื่นบนพื้นฐานมูลเหตุที่ระบุไว้หนึ่งโดยปราศจากการให้เหตุผลวัตถุพิสัยและสมเหตุสมผล เข้ากับบทนิยามที่เสนอของการเลือกปฏิบัติ ผลคือ การกระทำโดยเจตนาซึ่งแบ่งแยกคนหนึ่งจากบุคคลอื่นบนพื้นฐานมูลเหตุที่ระบุไว้ไม่ประกอบเป็นการแบ่งแยก"
ฟุตบอลเอเชียเยาวชนอายุไม่เกิน 23 ปี
การแข่งขันฟุตบอลเอเชียเยาวชนอายุไม่เกิน 23 ปี (AFC U-23 Championship) เป็นการแข่งขันฟุตบอลสำหรับผู้เล่นอายุไม่เกิน 23 ปี จัดการโดยเอเอฟซี เริ่มในปี พ.ศ. 2556 โดย 3 ทีมที่คะแนนสูงสุด จะมีสิทธิเข้าไปร่วมแข่งขันใน โอลิมปิกฤดูร้อน
ฟุตบอลเอเชียเยาวชนอายุไม่เกิน 16 ปี
ฟุตบอลเอเชียเยาวชนอายุไม่ 16 ปี (AFC U-16 Championship) เป็นการแข่งขันฟุตบอลสำหรับผู้เล่นอายุไม่เกิน 16 ปี จัดขึ้นทุก 2 ปี จัดการโดยเอเอฟซี โดย 4 ทีมที่คะแนนสูงสุด จะมีสิทธิเข้าไปร่วมแข่งขันใน ฟุตบอลโลกเยาวชน ยู 17
ได้มีการเริ่มแข่งในปี พ.ศ. 2528 ที่ประเทศกาตาร์ โดยเป็นการแข่งขันฟุตบอลสำหรับผู้เล่นอายุไม่เกิน 17 ปี มีการจัดทุกปีจนกระทั่ง 2529 ได้เปลี่ยนมาจัดทุก 2 ปีแทน และในปี พ.ศ. 2551 ได้มีการเปลี่ยนแปลงเป็นสำหรับผู้เล่นอายุไม่เกิน 16 ปี จนถึงปัจจุบัน
ฟุตบอลชายหาดชิงแชมป์เอเชีย
ฟุตบอลชายหาดชิงแชมป์เอเชีย () เป็นการแข่งขันฟุตบอลชายหาดระดับเอเชียที่จัดโดยเอเอฟซี เริ่มจัดครั้งแรกในปี พ.ศ. 2549 และมีการจัดต่อเนื่องทุก 1 ปี จนถึงปี พ.ศ. 2552 จึงได้เปลี่ยนเป็นจัดทุก 2 ปี โดย 3 ทีมที่คะแนนสูงสุด จะมีสิทธิเข้าไปร่วมแข่งขันใน ฟุตบอลชายหาดชิงแชมป์โลก
ฟุตบอลเอเชียเยาวชนหญิงอายุไม่เกิน 19 ปี
ฟุตบอลเอเชียเยาวชนหญิงอายุไม่ 19 ปี (AFC U-19 Women's Championship) เป็นการแข่งขันฟุตบอลหญิงสำหรับผู้เล่นอายุไม่เกิน 19 ปี จัดขึ้นทุก 2 ปี จัดการโดยเอเอฟซี เริ่มในปี พ.ศ. 2545 จัดทุก 2 ปี โดย 3 ทีมที่คะแนนสูงสุด จะมีสิทธิเข้าไปร่วมแข่งขันใน ฟุตบอลโลกหญิงอายุไม่เกิน 20 ปี
ฟุตบอลเอเชียเยาวชนหญิงอายุไม่เกิน 16 ปี
ฟุตบอลเอเชียเยาวชนหญิงอายุไม่ 16 ปี (AFC U-16 Women's Championship) เป็นการแข่งขันฟุตบอลหญิงสำหรับผู้เล่นอายุไม่เกิน 16 ปี จัดขึ้นทุก 2 ปี จัดการโดยเอเอฟซี โดย 3 ทีมที่คะแนนสูงสุด จะมีสิทธิเข้าไปร่วมแข่งขันใน ฟุตบอลโลกหญิงอายุไม่เกิน 17 ปี
เริ่มในปี พ.ศ. 2548 ที่ประเทศเกาหลีใต้ ในชื่อฟุตบอลเอเชียเยาวชนหญิงอายุไม่ 17 ปี แต่ในปี พ.ศ. 2550 ได้มีการเปลี่ยนเป็นสำหรับผู้เล่นอายุไม่เกิน 16 ปี แทน
วงจรปาเปซ
วงจรปาเปซ () เป็นวิถีประสาทในสมองที่เจมส์ ปาเปซ (James Papez) นักประสาทกายวิภาคศาสตร์ชาวอเมริกัน อธิบายเป็นครั้งแรกเมื่อ ค.ศ. 1937 ปาเปซเชื่อว่าวงจรนี้เกี่ยวข้องกับอารมณ์ นับแต่การค้นพบวงจรดังกล่าว มีการทดลองจำนวนมากเพื่อสำรวจระบบนี้และวิธีที่โครงสร้างของมันทำงานร่วมกัน ภายหลัง วงจรปาเปซถูกดัดแปลงโดย พอล ดี. แม็กลีน (Paul D. MacLean) นักประสาทวิทยาศาสตร์และแพทย์ชาวอเมริกัน ปัจจุบัน วงจรนี้เรียก วงจรลิมบิกกลาง (medial limbic circuit) ความเสียหายต่อบางส่วนของวงจรปาเปซให้ความรู้ไม่เพียงแต่หน้าที่ของมัน แต่ยังการวินิจฉัยความผิดปกติต่าง ๆ ที่เกี่ยวข้องกับความจำด้วย
วงจรปาเปซเกี่ยวข้องกับหลายโครงสร้างของสมอง เริ่มและสิ้นสุดด้วยฮิปโปแคมปัส (หรือฮิปโปแคมปอลฟอร์เมชัน) การตัดเส้นใยชี้ว่า วงจรนี้มีขนาดเฉลี่ย 350 มิลลิเมตร วงจรปาเปซผ่านวิถีประสาทดังนี้
ฮิปโปแคมปอลฟอร์เมชัน (ซูบิคูลัม) → ส่วนโค้ง → แมมิลารีบอดี → ลำเส้นใยแมมิโลทาลามิก → นิวเคลียสทาลามัสหน้า → ซิงกูลัม → เปลือกเอ็นโตไรนอล → ฮิปโปแคมปอลฟอร์เมชัน
ภาพถ่ายมุมกลางล่างของสมองเมื่อผ่าแสดงผังของวงจรปาเปซอย่างชัดเจน เนื่องจากที่ตั้งและโครงสร้างในวงจร รูปทรงที่ได้จึงเป็นลิมบัส (limbus) อันเป็นสิ่งที่ทำให้แม็กลีนเรียกวงจรนี้ว่าระบบลิมบิกเมื่อต่อมาเขาแก้ไขวงจรนี้
หลายการศึกษาชี้ว่า วงจรปาเปซได้รับอิทธิพลอย่างมากจากสมองน้อย และบางทีฮิปโปแคมปัสอาจมิใช่จุดเริ่มต้นของวงจร ในทางกายวิภาคศาสตร์ จะสมเหตุสมผลเพราะสมองน้อยเชื่อมต่อกับวงจรดังกล่าวด้วยเส้นใยละเอียดและมัดเส้นใยจำนวนมาก รอยโรคเคมีต่อสมองน้อยดูเหมือนมีผลยับยั้งต่อวงจร การศึกษาพฤติกรรมสัตว์แสดงว่า การกระตุ้นสมองน้อยหน้าด้วยไฟฟ้าสามารถให้เกิดการเร้า การโจมตีล่าเหยื่อและการสนองการกิน ซึ่งทั้งหมดเชื่อว่าเป็นการแสดงอารมณ์ โดยรวมแล้ว การศึกษาเหล่านี้ให้หลักฐานว่าสมองน้อยอาจรวมอยู่ในระบบอารมณ์ของสมองด้วย
นามูเมียวโฮเร็งเงเกียว
นามูเมียวโฮเร็งเงเกียว หรือ นัมเมียวโฮเร็งเงเกียว () เป็นมนต์ที่ใช้สวดเป็นบทหลักในศาสนาพุทธนิกายนิชิเร็ง มีความหมายว่า "ขอนอบน้อมแด่สัทธรรมปุณฑรีกสูตร" มนต์นี้ถูกอ้างอิงถึงในชื่อไดโมกุ (題目) หรือเรียกอย่างยกย่องว่าโอไดโมกุ (お題目) ซึ่งได้มีการเผยแพร่ครั้งแรกโดยพระนิจิเร็ง พระภิกษุในศาสนาพุทธชาวญี่ปุ่น เมื่อวันที่ 28 เดือนสี่ทางจันทรคติญี่ปุ่น ค.ศ. 1253 ณ วัดเซโชจิ (หรือที่เรียกกันว่าคิโยซูมิเดระ) ใกล้เมืองโคมินาโตะ ซึ่งปัจจุบันเป็นส่วนหนึ่งของเมืองคาโมงาวะ จังหวัดชิบะ ประเทศญี่ปุ่น พิธีสวดไดโมกุนั้นเรียกว่า "โชได" (唱題) มีจุดมุ่งหมายเพื่อการตรัสรู้เข้าถึงพุทธภาวะได้โดยสมบูรณ์ในภพปัจจุบัน
มนต์ดังกล่าวมีความหมายโดยแยกศัพท์ดังนี้เมื่อเขียนให้อยู่ในรูปภาษาสันสกฤต จะได้ใจความว่า "นโม สทฺธรฺมปุณฺฑรีกสูตฺร" แปลว่า ""ข้าพเจ้าขอนอบน้อมแด่สัทธรรมปุณฑรีกสูตร (พระสูตรว่าด้วยบัวขาวแห่งธรรมอันล้ำเลิศ)"
ณิชาภัทร ฉัตรชัยพลรัตน์
ณิชาภัทร ฉัตรชัยพลรัตน์ เกิดวันอาทิตย์ที่ 17 กันยายน พ.ศ. 2538 เป็นนักแสดงชาวไทยสังกัดค่ายนาดาวบางกอกในเครือบริษัทจีดีเอช ห้าห้าเก้า เข้าสู่วงการและมีผลงานแรกที่เป็นที่รู้จักจากบทขนมปัง ใน "ฮอร์โมน วัยว้าวุ่น ซีซั่น2"
ณิชาภัทร ฉัตรชัยพลรัตน์ เกิดเมื่อวันที่ 17 กันยายน พ.ศ. 2538 ราศีกันย์ ที่จังหวัดขอนแก่น เธอเป็นบุตรคนที่ 2 ของครอบครัว จากพี่น้องสามคน มีพี่ชาย 1 คนและน้องชายอีก 1 คน ศึกษาระดับมัธยมศึกษาปีที่ 1-6 ที่ โรงเรียนสาธิตมหาวิทยาลัยขอนแก่น (ศึกษาศาสตร์) ปัจจุบันกำลังศึกษาปริญญาตรีปี 3 คณะนิเทศศาสตร์ มหาวิทยาลัยกรุงเทพ
แพรวา เข้าสู่วงการในปี พ.ศ. 2557 จากการชนะการประกวด "Hormones The Next Gen" การแข่งขันเพื่อค้นหานักแสดงวัยรุ่นหน้าใหม่ของค่ายหนังจีทีเอช เพื่อรับบทในซีรีส์ "ฮอร์โมน วัยว้าวุ่น" ซีซั่น 2 โดยได้รับบท ขนมปัง หลังจากนั้นเธอได้มีโอกาสรับเล่นซีรีส์เรื่อง "เพื่อนเฮี้ยน..โรงเรียนหลอน" ตอน อจินไตย โดยได้รับบท ปาล์ม ปารดี ต่อมาเธอเริ่มมีชื่อเสียงเรื่อยๆจากผลงานในอีกหลายด้านทั้งด้านการแสดงและการถ่ายแบบ
พ.ศ. 2559 แพรวาได้มีโอกาสได้รับบท ไข่หวาน แสดงคู่กับ ธรรศภาคย์ ชี ในซีรีส์เรื่อง Lovey Dovey แผนร้ายนายเจ้าเล่ห์ ของช่องวัน และเธอยังได้รับบทบาทโปรดิวเซอร์ในรายการแฮงก์โอเวอร์ไทยแลนด์2016 ร่วมกับอวัช รัตนปิณฑะ
ปัจจุบันคบหากับ บี๊บ ศิรสัณห์ หอวิจิตร นักร้องนำวง Rooftop
กระจงชวา
กระจงชวา (; ) เป็นสัตว์เลี้ยงลูกด้วยนมจำพวกเคี้ยวเอื้องขนาดเล็กชนิดหนึ่ง จัดอยู่ในวงศ์ Tragulidae
รูปร่างหน้าตาคล้ายกระจงชนิดอื่นทั่วไป ขนตามลำตัวสีน้ำตาลแดงบริเวณหน้าอก และใต้ท้องมีแถบสีขาว 3 เส้นขนานไปกับลำตัว ไม่มีเขาทั้งตัวผู้และตัวเมีย แต่จะมีเขี้ยวงอกมาจากริมฝีปาก โดยเขี้ยวของตัวผู้จะยาวกว่าตัวเมีย
มีความยาวลำตัวและหัว 40–48 เซนติเมตร ความยาวหาง 65–80 เซนติเมตร น้ำหนัก 0.7–2 กิโลกรัม มีพฤติกรรมหากินตามลำพัง สามารถปรับตัวให้อยู่ในสภาวะแวดล้อมที่หลากหลายได้ มักอาศัยและหากินในบริเวณป่าที่รกชัฏ ในฤดูผสมพันธุ์หรือมีลูกอ่อนอาจจะอาศัยเป็นคู่ ออกหากินทั้งในเวลากลางวันและกลางคืน โดยมีทางเดินหาอาหารของตัวเอง ซึ่งเรียกว่า "ด่าน" ซึ่งด่านเป็นเพียงทางเดินเล็ก ๆ ปกคลุมด้วยไม้พื้นล่างที่รกทึบ มีนิสัยขี้อายและตื่นตกใจง่าย เมื่อพบศัตรูจะกระโดดหนีไปด้วยความรวดเร็ว มีฤดูผสมพันธุ์ระหว่างเดือนมิถุนายนถึงกรกฎาคม ก่อนผสมพันธุ์ตัวเมียจะใช้ขาหลังเคาะที่พื้นราว 8 ที ในเวลา 3 วินาที เมื่อตัวผู้ได้ยินเสียงจะเข้ามาหา ใช้เวลาในการตั้งท้องประมาณ 140 วัน ปกติออกลูกครั้งละ 1 ตัว ในช่วงปลายฤดูฝนที่มีอาหารอุดมสมบูรณ์
พบกระจายพันธุ์บนเกาะชวา และเป็นไปได้ว่าอาจมีที่เกาะบาหลีด้วย
หมายเหตุ: เดิมทีกระจงชวาเคยถูกรวมเป็นชนิดเดียวกับ กระจงเล็ก ("T. kanchil") ที่พบได้ในประเทศไทย, แหลมมลายู, เกาะบอร์เนียว และสุมาตรา แต่ปัจจุบันได้ถูกแยกออกจากกัน
อีเอกซ์ไอดี
อีเอกซ์ไอดี (; ) เป็นวงเกิร์ลกรุปของประเทศเกาหลีใต้ ประกอบไปด้วยสมาชิกจำนวน 5 คนคือ โซลจี, เอลลี, ฮานิ, ฮเยริน และจองฮวา อีเอกซ์ไอดีเปิดตัวเมื่อวันที่ 16 กุมภาพันธ์ ค.ศ. 2012 หลังซิงเกิลที่ชื่อ "ฮูแดตเกิร์ล" หนึ่งวัน ในเดือนสิงหาคม ค.ศ. 2012 พวกเธอมีเอกซ์เทนเดดเพลย์ครั้งแรกที่ชื่อว่า "ฮิปพิทีฮอป" แต่ไม่ประสบความสำเร็จ จนในปี ค.ศ. 2014 อีเอกซ์ไอดีออกซิงเกิล "อัปแอนด์ดาวน์ ในระยะแรก ซิงเกิลนี้ไม่ได้ประสบความสำเร็จเลย แต่หลังจากออกซิงเกิลได้ 4 เดือน มีผู้อัปโหลดวิดีโอแฟนแคมในการแสดงของอีเอกซ์ไอดีจนกลายเป็นไวรอลวิดีโอ ที่สามารถขึ้นถึงอันดับหนึ่งบนแกออนซิงเกิลชาร์ต
อีเอกซ์ไอดีออกเอกซ์เทนเดดเพลย์ชุดที่สองในชื่อ "อาเยห์" เมื่อวันที่ 13 เมษายน ค.ศ. 2015 และเลดซิงเกิล "อาเยห์" ประสบความสำเร็จในเชิงพาณิชย์ สามารถขึ้นถึงอันดับสองบนแกออนซิงเกิลชาร์ตอีกด้วย เช่นเดียวกับซิงเกิล "ฮอตพิงก์" ที่ปล่อยออกมาในเดือนพฤศจิกายน ค.ศ. 2015 ปีถัดมา อีเอกซ์ไอดีออกสตูดิโออัลบั้มแรกในชื่อ "สตรีต" เมื่อวันที่ 1 มิถุนายน ค.ศ. 2016
Who that girl
i feel good
every night
up& down
ah yeah
hot pink
lie
night rather than day
DDD
โคโลบา คาลานคี
โคโลบา คาลานคี เป็นเพลงชาติของสหพันธ์สาธารณรัฐโซมาเลีย
เพลงนี้ได้รับการกำหมดให้เป็นเพลงชาติเมื่อเดือนสิงหาคม พ.ศ. 2555 โดยได้รับการรับรองจากรัฐธรรมนูณฉบับใหม่ ก่อนหน้านี้เพลงชาติคือโซมาลียา โทโซ
สนุกเกอร์ 6 แดง ชิงแชมป์โลก
สนุกเกอร์ 6 แดง ชิงแชมป์โลก () หรือ แสงโสม 6 แดง ชิงแชมป์โลก (SangSom Six-red World Championship) เป็นรายการแข่งขันสนุกเกอร์ที่เล่นแดงหกลูกและหกลูกสึ สตีเฟน แม็กไกวร์ เป็นแชมป์คนล่าสุด
การแข่งขันได้จัดขึ้นในฤดูกาลที่ 2008/2009 เป็นที่รู้จักในชื่อ ซิกส์เรดสนุกเกอร์อินเตอร์เนชันแนล (Six-red Snooker International) ซึ่งจัดตั้งโดยสมาพันธ์กีฬาบิลเลียดแห่งเอเชีย (Asian Confederation of Billiards Sports) ผู้เล่นสี่สิบแปดคนถูกแบ่งออกเป็นกลุ่มต่างๆถึงแปดกลุ่ม แต่ละกลุ่มก็จะผ่านเข้าถึงรอบน็อกเอาต์ (คัดออก) ในปี 2009 การแข่งขันได้เปลี่ยนชื่อเป็น ซิกส์เรดเวิลด์กรังด์ปรีซ์ (Six-red World Grand Prix) และปี 2010 ได้เปลี่ยนอย่างเป็นทางการเป็น สนุกเกอร์ 6 แดง ชิงแชมป์โลก (six red snooker world championship) หลังการแข่งขันก่อนหน้าได้จัดขึ้นครั้งหนึ่งในปี 2009 ตอนนี้ได้ยกเลิกแล้ว ไม่ได้จัดขึ้นในฤดูกาลที่ 2011/2012 แต่กลับมาอีกครั้งในในฤดูกาลที่ 2012/2013 พร้อมกับการสนับสนุนของสมาคมบิลเลียดอาชีพและสนุกเกอร์โลก การแข่งขันได้จัดขึ้นในโรงแรมมณเฑียรริเวอร์ไซด์ในกรุงเทพมหานคร ประเทศไทย ตั้งแต่ปี 2008
วอลเลย์บอลชายทีมชาติโปแลนด์
วอลเลย์บอลชายทีมชาติโปแลนด์ () เป็นทีมชาติของประเทศโปแลนด์ ทีมนี้ได้รับการบริหารโดย"สหพันธ์วอลเลย์บอลโปแลนด์" (พีแซดพีเอส) และเป็นส่วนหนึ่งในการแข่งขันวอลเลย์บอลระดับนานาชาติ โปแลนด์เป็นหนึ่งในทีมที่แข็งแกร่งที่สุดในโลก เป็นแชมป์ในรายการวอลเลย์บอลชายชิงแชมป์โลก 2014 และเป็นอันดับที่สาม (ณ กันยายน 2014) ในการจัดอันดับโลกเอฟไอวีบี
เอ็มคิว-9 รีปเปอร์
เอ็มคิว-9 รีปเปอร์ หรือชื่อเดิม พรีเดเตอร์ บี เป็นอากาศยานไร้คนขับ (UAV) ควบคุมโดยรีโมตคอนโทรลหรือควบคุมด้วยตนเอง พัฒนาโดย เจเนอรัลอะตอมมิกแอร์โรวนอติคอลซิสเท็ม (GA-ASI) สำหรับใช้งานในกองทัพอากาศสหรัฐอเมริกา โดยพัฒนามาจากเอ็มคิว-1 พรีเดเตอร์ ถือเป็นอากาศยานไร้คนขับแบบแรกที่ออกแบบมาเพื่อภารกิจล่าและทำลายโดยเฉพาะ
ข้อมูลจาก USAF Fact Sheet, Globalsecurity.org
ฟุตซอลในซีเกมส์
ฟุตซอลในการแข่งขันซีเกมส์ ได้เริ่มแข่งในปีพ.ศ. 2550
แอลัน มักแมนัส
แอลัน มักแมนัส () เกิดเมื่อวันที่ 21 มกราคม ค.ศ. 1971 เป็นนักสนุกเกอร์อาชีพชาวสกอตแลนด์ เคยติดอันดับท็อป 16 ของโลกในระหว่างช่วงยุค 1990 และ 2000 มักแมนัสคว้าแชมป์สองรายการเก็บคะแนนได้แก่รายการ ดูไบคลาสสิก 1994 และ ไทยแลนด์โอเพน 1996 ได้เข้ารอบรองชนะเลศในปี 1992 และ 1993 นอกจากนี้เขายังแชมป์รายการมาสเตอส์ 1994 โดยเอาชนะสตีเฟน เฮนดรีในวัย 25 ปี แข่งกัน 23 แมชต์ ไม่คิดว่าถูกเหยียบย่ำได้จากการปิดเกมอย่างรวดเร็วโดยสามารถเอาชนะด้วยผล 9–8 เฟรมในรอบสุดท้าย
ตะพาบฮหว่านเกี๊ยม
ตะพาบฮหว่านเกี๊ยม (; ; ) ตะพาบขนาดใหญ่ชนิดหนึ่ง พบอาศัยอยู่ในทะเลสาบฮหว่านเกี๊ยมหรือทะเลสาบคืนดาบ ใจกลางกรุงฮานอย ประเทศเวียดนาม ซึ่งปัจจุบันยังเป็นที่ถกเถียงกันว่าเป็นชนิดที่แยกออกต่างหากหรือเป็นชื่อพ้องของตะพาบยักษ์แยงซีเกียง ("R. swinhoei") ที่จัดอยู่ในสกุลเดียวกัน
โดยตะพาบฮหว่านเกี๊ยมซึ่งพบในทะเลสาบฮหว่านเกี๊ยมนั้น ทางนักวิทยาศาสตร์ชาวเวียดนาม ห่า ดิ่ญ ดึ๊ก และเล เจิ่น บิ่ญ ซึ่งเป็นผู้ตั้งชื่อวิทยาศาสตร์ให้ ยืนยันว่าเป็นคนละชนิดกันกับตะพาบยักษ์แยงซีเกียง โดยชี้ให้เห็นความแตกต่างทางพันธุกรรมเช่นเดียวกับความแตกต่างในลักษณะทางสัณฐานวิทยา แต่อย่างไรก็ตาม ได้มีคณะนักวิทยาศาสตร์ชาวตะวันตกที่ได้ศึกษาในเรื่องนี้ในปี ค.ศ. 2003 และ ค.ศ. 2011 ที่ระบุว่าความแตกต่างกันของตะพาบทั้ง 2 ชนิดนั้น อาจเป็นเพราะอายุและลำดับพันธุกรรมที่ใช้ไม่เคยถูกส่งไปศึกษาทางวิทยาศาสตร์อย่างแท้จริงในธนาคารยีน และวิจารณ์ว่าการตั้งชื่อวิทยาศาสตร์ว่า "vietnamensis" ของเล เจิ่น บิ่ญ นั้นไม่ถูกต้องตามหลักของรหัสสากลของศัพท์ทางด้านสัตววิทยาอีกด้วย อีกทั้งตัวอย่างของตะพาบดังกล่าวก็หาได้ยากมาก เนื่องจากเป็นตะพาบที่อยู่ในภาวะใกล้สูญพันธุ์มากที่สุดแล้ว โดยตัวอย่างที่มีชีวิตที่พบได้ในปัจจุบัน ทราบแต่เพียงว่ามีอยู่แค่ 3 ตัวเท่านั้น คือ ในทะเลสาบฮหว่านเกี๊ยม 1 ตัว และอีก 2 ตัวเป็นตะพาบที่เลี้ยงในสวนสัตว์ประเทศจีนเท่านั้น
โดยชื่อวิทยาศาสตร์ "leloii" นั้น ห่า ดิ่ญ ดึ๊ก ตั้งขึ้นเป็นเกียรติแด่จักรพรรดิเล เหล่ย วีรบุรุษในตำนานการสร้างชนชาติเวียดนาม ว่า ในช่วงศตวรรษที่ 15 พระองค์ได้ใช้ดาบศักดิ์สิทธิ์ในการต่อสู้ขับไล่ชาวหมิงที่มารุกราน ต่อมาพระองค์ได้ประทับเรือล่องในทะเลสาบฮหว่านเกี๊ยม ได้มีตะพาบยักษ์หรือเต่ายักษ์ตัวหนึ่งโผล่ขึ้นมา บอกให้พระองค์ส่งดาบนั้นกลับคืนแด่จ้าวมังกร ดาบเล่มนั้นก็ได้พุ่งออกจากฝักดาบเข้าไปในปากของตะพาบก่อนที่จะหายกลับลงไปสู่ใต้ผิวน้ำ ทะเลสาบฮหว่านเกี๊ยมจึงได้อีกชื่อหนึ่งว่า "ทะเลสาบคืนดาบ"
ในวันที่ 19 มกราคม ค.ศ. 2016 ตะพาบฮหว่านเกี๊ยมที่อาศัยอยู่ในทะเลสาบฮหว่านเกี๊ยมได้ตายลง โดยมีผู้พบซาก คาดว่ามีอายุราว 80-100 ปี และมีน้ำหนัก 200 กิโลกรัม หลังการตายมีความเชื่อกันว่าอาจเป็นลางร้ายเกิดแก่ประเทศเวียดนาม
แมตทิว สตีเวนส์
แมททิว สตีเวนส์ () เกิดเมื่อวันที่ 11 กันยายน ค.ศ. 1977  เป็นนักสนุกเกอร์อาชีพชาวเวลส์ สตีเวนส์ชนะสองรายการใหญ่ในเบนสันแอนดเฮดเจสมาสเตอส์ (Benson and Hedges Masters) ในปี 2000 และ ยูเคแชมเปียนชิป ในปี 2003 เขาเป็นรองแชมป์ในเวิลด์สนุกเกอร์แชมเปียนชิป ถึงสองครั้งในปี 2000 และ 2005 สตีเวนส์ได้ขึ้นอันดับสูงสุดถึงอันดัน 4 ในฤดูกาลที่ 2005/2006 สตีเวนส์รวมเซนจูรีเบรกได้มากกว่า 250 ครั้งในอาชีพของเขา
ตะพาบไบคอลโลไซต์
ตะพาบไบคอลโลไซต์ () เป็นสกุลของตะพาบในสกุล "Rafetus" (/รา-เฟ-ตุส/) เป็นตะพาบที่อาศัยอยู่ในแหล่งน้ำจืดขนาดใหญ่ในทวีปเอเชีย เป็นตะพาบขนาดใหญ่ที่สุดชนิดหนึ่งของโลก เมื่อโตเต็มที่น้ำหนักมากกว่า 100 กิโลกรัม มีความยาวกว่า 0.9144 เมตร และมีอายุยืนยาวได้มากกว่า 100 ปี
ปัจจุบัน ได้ถูกจำแนกออกเป็น 2 ชนิด โดยอีกชนิดหนึ่งนั้น คือ ตะพาบฮหว่านเกี๊ยม ("Rafetus leloii", ชื่อพ้อง "R. vietnamensis") มีตัวอย่างที่มีชีวิตที่รับรู้กันในปัจจุบันเพียงตัวเดียวเท่านั้น คือ ที่ทะเลสาบฮหว่านเกี๊ยม ในประเทศเวียดนาม โดยถือเป็นชื่อพ้องรองของ ตะพาบยักษ์แยงซีเกียง ("Rafetus swinhoei") โดยนักวิทยาศาสตร์ส่วนใหญ่
เทร์รี กริฟฟิทส์
เทร์เรนซ์ "เทร์รี" กริฟฟิทส์ () เกิดเมื่อวันที่ 16 ตุลาคม ค.ศ. 1947 เป็นอดีตนักสนุกเกอร์อาชีพชาวเวลส์ ปัจจุบันเป็นครูฝึกสอนสนุกเกอร์ เขาชนะในเวิลด์แชมเปียนชิปในปี ค.ศ. 1979 และพยายามเข้าถึงรอบสุดท้ายในปี ค.ศ. 1988 เขายังได้แชมป์ในมาสเตอส์ในปี ค.ศ. 1980 และยูเคแชมเปียนชิป ปี ค.ศ. 1982 ที่ทำให้เขาเป็นหนึ่งในเก้าผู้เล่นที่ได้ทริปเปิลคราวน์ เขาเป็นที่รู้จักในสไตล์การแทงช้าและระมัดระวังอย่างมากในการเล่น
เกรม ดอตต์
เกรม ดอตต์ () เกิดเมื่อวันที่ 12 พฤษภาคม ค.ศ. 1977 ในลาร์กฮอลล์ เป็นนักสนุกเกอร์อาชีพชาวสกอตแลนด์และครูสอนสนุกเกอร์ เขาเทิร์นโปรในปี ค.ศ. 1994 และเข้าติดอันดับท็อป 16 ในปี ค.ศ. 2001 เขาชนะการแข่งขันสองรายการ เวิลด์สนุกเกอร์แชมเปียนชิป 2006 และไชนาโอเพน 2007 ได้รองแชมป์ในเวิลด์แชมเปียนชิป 2004 และ 2010 เขาได้ขึ้นอันดับสูงสุดถึงอันดับ 2 ในปี ค.ศ. 2007 ภายหลังมีโรคซึมเศร้าที่เป็นจุดอ่อนในฟอร์มการเล่นของเขา ทำให้เขาตกอันดับลงในอันดับ 28 ในฤดูกาล 2009/2010 จากนั้นฟอร์มการเล่นของเขาก็ดีขึ้นกลับมาติดอันดับท็อป 16 อีกครั้ง เข้าสู่ก่อนรอบชิงในเวิลด์แชมเปียนชิปในปี ค.ศ. 2011
คลิฟฟ์ ทอร์เบิร์น
คลิฟฟอร์ด ชาลส์ เดฟลิน ทอร์เบิร์น, จตุรถาภรณ์แห่งแคนาดา () หรือรู้จักกันในชื่อ คลิฟฟ์ ทอร์เบิร์น (Cliff Thorburn) เกิดเมื่อวันที่ 16 มกราคม ค.ศ. 1948 เป็นอดีตนักสนุกเกอร์อาชีพชาวแคนาดา อดีตนักสนุกเกอร์มือ 1 ของโลก เขาได้แชมป์เวิลด์สนุกเกอร์แชมเปียนชิปในปี 1980 เป็นหนึ่งในสามผู้เล่นจากต่างประเทศ (ไม่ใช่ชาวสหราชอาณาจักร) ที่ได้แชมป์ในยุคปัจจุบัน (ตามด้วย เคน โดเฮอร์ตี และ นีล โรเบิร์ตสัน) ในปี 1983 ทอร์เบิร์นกลายเป็นผู้เล่นคนแรกที่ทำแม็กซิมัมเบรกในเวิลด์แชมเปียนชิป สไตล์การเล่นของเขาแทงช้าและมุ่งมั่นจนทำให้เขาได้รับฉายา "The Grinder"
ตะพาบยูเฟรทีส
ตะพาบยูเฟรทีส (; ) สัตว์เลื้อยคลานจำพวกเต่าชนิดหนึ่ง จัดอยู่ในวงศ์ Trionychidae หรือ ตะพาบ
เป็นตะพาบที่อาศัยอยู่ในแม่น้ำไทกริสและยูเฟรทีส ใน อิรัก, ซีเรีย, ตุรกี และในจังหวัดคูเซสถาน ของอิหร่าน
ตะพาบยูเฟรทีสเป็นที่รู้จักของนักวิทยาศาสตร์ชาวตะวันตกเมื่อนักธรรมชาติวิทยาชาวฝรั่งเศส กีโยม อังตวน ออวิลีเย ยิงตัวอย่างได้ในขณะที่ข้ามแม่น้ำยูเฟรทีสใกล้อานาห์ ในเดือนมิถุนายน ค.ศ. 1797 ชาวท้องถิ่นบอกว่าเนื้อของสัตว์ชนิดนี้ก็ไม่เหมาะที่จะกิน แต่ไขมันของมันได้รับการยอมรับว่าใช้ทำยารักษาโรคผิวหนังได้หลากหลายชนิด ออวิลีเยจึงตั้งชื่อวิทยาศาสตร์ให้ว่า "Testudo rafcht" โดยกล่าวว่า ""ชาวอาหรับเรียกมันว่า rafcht" "
แต่หนังสือของออวิลีเยไม่ได้อธิบายชื่อนี้ตามความหมายในภาษาอาหรับ แต่ในเว็บไซต์ภาษาอาหรับสมัยใหม่บอกว่าตะพาบชนิดนี้เป็นที่รู้จักในชื่อท้องถิ่นว่า "ar-rafš" (الرفش) ซึ่งได้รับการแปลในพจนานุกรมมาตรฐานว่าหมายถึง "จอบ" หรือ "เสียม" ซึ่งหมายถึงรูปทรงของกระดอง ออวิลีเยลิได้มอบข้อมูลของตะพาบไปยัง ฟรังซัวส์ มารี ดูแดง ซึ่งได้บรรยายไว้ในหนังสือของตนชื่อ "Histoire des reptiles (1801)"
ต่อมานักธรรมชาติวิทยาส่วนใหญ่อ่านคำว่า "rafcht" ของออวิลีเยผิดเป็น "rafeht" โดยชื่อ "Rafetus euphraticus" และสกุล "Rafetus" ถูกตั้งขึ้นโดย จอห์น เอ็ดเวิร์ด เกรย์ นักสัตววิทยาชาวอังกฤษ ในปี ค.ศ. 1864 พร้อมกับชื่อต่าง ๆ มากมาย เช่น "Trionyx euphraticus, Testudo euphraticus, Trionyx rafeht, Tyrse rafeht" และ "Testudo rafeht"
ปัจจุบัน สถานะของตะพาบยูเฟรทีสอยู่ในภาวะใกล้สูญพันธุ์ เนื่องจากถูกคุกคามด้วยมลพิษและรุกรานถิ่นที่อยู่อาศัยในธรรมชาติ และถูกฆ่าโดยชาวประมง
ยังว่าง
"ยังว่าง" เป็นซิงเกิลของสุกฤษฎิ์ วิเศษแก้ว ในปี พ.ศ. 2557 ประพันธ์เนื้อร้องโดย นาโต้, แต่งทำนองโดย นราธิป ปานแร่ และเรียบเรียงโดย มงคลพัฒน์ ทองเรือง ออกจำหน่ายในวันที่ 4 กันยายน พ.ศ. 2557
สไตล์ของเพลงนั้น เป็นเพลงเร็วสนุกสนาน สไตล์ดนตรีจะเป็น Pop Dance ที่มีการผสมผสานระหว่างดนตรีสากลทันสมัยกับ Sound Design และจังหวะชวนเต้นแบบไทยๆ มีท่อน Hook ติดปาก และยังเพิ่มท่อนจำสนุกๆ การดีไซน์ Beat และทำให้เพลงมี Dynamic ยิ่งเพิ่มความสนุก และยังได้กิ่ง เหมือนแพรช่วยร้องChorusอีกด้วย
เพลง "ยังว่าง" ได้อันดับสูงสุด 18 ของชาร์ต GMM Grammy Gmember Song Chart Top 100 ประประจำวันที่ 17 พฤศจิกายน พ.ศ. 2557 และอันดับสูงสุด 1 GMM Grammy Gmember MV Chart Top 5 ประจำวันที่ 17 พฤศจิกายน พ.ศ. 2557 จากการจัดอันดับของเว็บไซต์ Gmember.com
ทอฝันกับมาวิน
ทอฝันกับมาวิน เป็นละครโทรทัศน์ไทยที่ออกอากาศในปี พ.ศ. 2539 ของบริษัท เอ็กแซ็กท์ จำกัด เค้าโครงเรื่องโดย ถกลเกียรติ วีรวรรณ, จิระวิทย์ สมบัติศิริ กำกับการแสดงโดย ถกลเกียรติ วีรวรรณ ออกอากาศตั้งแต่ 2 สิงหาคม พ.ศ. 2539 ถึง 5 ตุลาคม พ.ศ. 2539 ทางสถานีวิทยุโทรทัศน์กองทัพบกช่อง 5 และล่าสุด เอ็กแซ็กท์ และ ซีเนริโอ ได้นำกลับมาสร้างใหม่อีกครั้งซึ่งเตรียมจะออกอากาศให้ชมกันในปี พ.ศ. 2558 ทางช่องวัน กำกับการแสดงโดย วิลาวัณย์ สังฆะภิบาล เริ่มตอนแรกวันที่ 19 กันยายน พ.ศ. 2558 ถึง 22 พฤศจิกายน พ.ศ. 2558 เวลา 19.20 - 20.50 น.
มาวินเป็น เด็กหนุ่มที่มีความใฝ่ฝัน เขามีความฝันเป็นของตัวเช่นที่ทุกคนมี แต่เค้าไม่มีโอกาสทำความฝันของเขาให้สำเร็จเช่นคนอื่น เพราะเค้าต้องทำตามความฝันของพ่อ อย่างที่พ่ออยากให้เขาเป็น เขารักพ่อเขาจึงต้องทำตามคำสั่งของพ่อ แต่เมื่อเขาได้มาพบกับทอฝัน หญิงสาวผู้ซึ่งทำให้เขาได้มีโอกาสแสดงความเป็นตัวของตัวเองและพยายามที่จะ ค้นคว้าหาความฝันของตนเองและทำความฝันนั้นให้เป็นจริง ความผูกพันของทั้งสองทำให้เกิดความรัก และเค้าทั้งสองก็ตั้งใจจะค้นหาความฝันด้วยกัน แต่มาวินยังมีพ่อ ผู้ซึ่งคอยกำหนดชีวิตเขาไปเสียทุกอย่างเค้าต้องคอยรบกับความฝันของตัวเองและ คำสั่งของพ่อตลอดเวลา แต่ในที่สุดมาวินก็ได้ทำตามความฝันของตัวเอง ด้วยมีทอฝันคอยเป็นกำลังใจข้างกายเสมอ
รุนแรงเหลือเกิน
"รุนแรงเหลือเกิน" เป็นซิงเกิลเพลงของวงไมโคร จากอัลบั้ม "เต็มถัง" ในปี พ.ศ. 2532 เขียนเนื้อร้องโดย นิติพงษ์ ห่อนาค แต่งทำนองและเรียบเรียงโดย อภิไชย เย็นพูนสุข
หลังจากนั้นมีผู้นำเพลงนี้ไปบันทึกเสียงอีกนับครั้งไม่ถ้วน ทั้งในอัลบั้มปกติ และการแสดงสด อาทิ จิระศักดิ์ ปานพุ่ม, เสาวลักษณ์ ลีละบุตร, นิโคล เทริโอ, ณัฐ ยนตรรักษ์, RRR And B, สมชัย ขำเลิศกุล, มาช่า วัฒนพานิช ฯลฯ
ในปี พ.ศ. 2546 เพลงนี้ได้ถูกนำมาทำดนตรีใหม่โดยวงเอบีนอร์มัล ขับร้องโดย ศิริศิลป์ โชติวิจิตร (กวาง) ในอัลบั้มรวมศิลปิน "Little Rock Project Vol.1" เป็นโปรเจกต์พิเศษ ร่วมกับวงซีล อุลตร้าช้วดส์ ไอ-แซ็ค พาราด็อกซ์ แคลช และกะลา ที่นำเพลงของวงไมโคร มาทำดนตรีใหม่ในสไตล์ของตัวเอง
ในปี พ.ศ. 2557 เพลงนี้มีชื่อเสียงขึ้นมาเนื่องจากรายการ เดอะวอยซ์ไทยแลนด์ ซีซั่นที่ 3 รายการเรียลลิตี้โชว์ประกวดร้องเพลงทางช่อง 3 ในรอบ ขับร้องโดย จรูญวิทย์ พัวพันวัฒนะ (บิว) และ ชโลทร ทิศอาจ (หยก) ออกอากาศเมื่อวันที่ 26 ตุลาคม พ.ศ. 2557 และเผยแพร่ในเว็บไซต์ยูทูบ ในวันเดียวกัน
หมูป่าอินเดีย
หมูป่าอินเดีย หรือ หมูป่าเอเชีย หรือ หมูอันดามัน หรือ หมูมูปิน (; ) เป็นชนิดย่อยของหมูป่า ("S. scrofa") พบได้ในประเทศอินเดีย, เนปาล, พม่า, ศรีลังกา และประเทศไทย
หมูป่าอินเดีย มีลักษณะแตกต่างจากหมูป่ายุโรป ("S. s. scrofa") คือ มีขนาดใหญ่กว่า มีกะโหลกที่แข็งแรงและเรียวยาวกว่า หน้าผากเป็นแนวระนาบ ใบหูเรียวเล็กกว่า มีขนที่เส้นเล็กบางกว่า แต่ขนที่แผงหลังแปรงย้อนขึ้นและมีการพัฒนามากกว่า ขนหางเป็นกระจุกและขึ้นอย่างหนาแน่นบริเวณแก้ม ขนาดโตเต็มที่ประมาณ 33-36 นิ้ว ตั้งแต่ปลายกีบถึงหัวไหล่ (ตัวอย่างหนึ่งในรัฐเบงกอลสูง 38 นิ้ว) มีความยาวลำตัว 5 ฟุต น้ำหนักระหว่าง 200-300 ปอนด์
หมูป่าอินเดีย ได้ถูกอ้างอิงถึงในเทพปกรณัมฮินดู ในคัมภีร์วราหะปุราณะเล่าถึง พระวิษณุอวตารลงมาเป็นหมูป่า เพื่อสังหารอสูรชื่อ หิรัณยากษะ ซึ่งได้ลักเอาแผ่นดินโลกไปจากพื้นสมุทร เรียกว่า ""วราหาวตาร"" นับเป็นอวตารที่ 3 ในบรรดา 10 อวตารของพระวิษณุ
คีธ คาร์ลอส
คีธ คัสสัน คาร์ลอส (Keith Carlos) คือ นายแบบแฟชั่นชาวแอฟริกัน-อเมริกา และเป็นผู้เข้าแข่งขันชายคนแรกที่ได้รับตำแหน่งชนะเลิศ ในฤดูกาลที่ 21 ของรายการอเมริกาส์เน็กซ์ท็อปโมเดล
โมฮัมเหม็ด อับดุลลาฮี โอมาร์
โมฮัมเหม็ด อับดุลลาฮี โอมาร์ (, ) เป็นนักการเมืองและนักการทูตชาวโซมาเลีย และเป็นรัฐมนตรีว่าการกระทรวงการต่างประเทศโซมาเลีย
โมฮัมเหม็ด อับดุลลาฮี โอมาร์ เป็นบุตรของนักธุรกิจ อับดุลลาฮี โอมาร์ มีพี่น้องทั้งหมด 3 คน น้องสาวของเขา รากิยา โอมาร์ เป็นนักสิทธิมนุษยชน และน้องชายของเขา ราเจห์ โอมาร์ เป็นนักข่าว ครอบครัวอาศัยอยู่ที่กรุงโมกาดิชู
ปัจจุบันโอมาร์กำลังศึกษาอยู่ที่มหาวิทยาลัยออกซฟอร์ด
โมฮัมเหม็ด อับดุลลาฮี โอมาร์ ได้ทำงานเป็นรัฐมนตรีว่าการกระทรวงการต่างประเทศโซมาเลีย ได้รับการแต่งตั้งเมื่อ 20 กุมภาพันธ์ พ.ศ. 2552 โดยนายกรัฐมนตรี โอมาร์ อับดีราซิด อาลี ชาร์มาร์กี
หลังจากที่ได้ทำงานในหน่วยงานภาครัฐอื่นๆ อีกมากมาย ในวันที่ 12 พฤศจิกายน พ.ศ. 2553 โอมาร์ได้รับการแต่งตั้งให้เป็นรัฐมนตรีว่าการกระทรวงการต่างประเทศอีกครั้งโดย นายกรัฐมนตรีโซมาเลียคนใหม่ โมฮัมเหม็ด อับดุลลาฮี โมฮัมเหม็ด
ต้นเดือนสิงหาคม พ.ศ. 2556 โมฮัมเหม็ด โมฮามุด อิบราฮิมได้รับตำแหน่งรัฐมนตรีช่วยว่าการกระทรวงการต่างประเทศ
มีการปรับคณะรัฐมนตรีในเดือนกุมภาพันธ์ พ.ศ. 2555 อับดุลลาฮี ฮาจี ฮัสซัน ได้ดำรงตำแหน่งแทนโอมาร์ เป็นรัฐมนตรีว่าการกระทรวงการต่างประเทศคนใหม่
พุนต์แลนด์ โซมาลีแลนด์ และกาตาร์ ได้สนับสนุนให้โอมาร์ดำรงตำแหน่งนายกรัฐมนตรีโซมาเลียในช่วงปลายปี พ.ศ. 2556 โดยมีชีฟ ชานการาน แนร์เป็นผู้สื่อกลาง
อย่าทำอย่างนี้ไม่ว่ากับใครเข้าใจไหม
อย่าทำอย่างนี้ไม่ว่ากับใคร...เข้าใจไหม เป็นเพลงของ เบิร์ด ธงไชย แมคอินไตย์ และเป็นซิงเกิลในปี พ.ศ. 2554 จากอัลบั้ม "อาสาสนุก" ประพันธ์คำร้องโดย สีห์ ธาราสด (นิติพงษ์ ห่อนาค) แต่งทำนองและเรียบเรียงโดย สุวัธชัย สุทธิรัตน์ ผลิตออกจำหน่ายเมื่อปี พ.ศ. 2553 มิวสิกวิดีโอเพลงนี้มี เต๋อ ฉันทวิชช์ และ หนึ่งธิดา โสภณ มาร่วมแสดงด้วย
เพลง อย่าทำอย่างนี้ไม่ว่ากับใคร...เข้าใจไหม ได้อันดับสูงสุด 13 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 5 มิถุนายน พ.ศ. 2554 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
โรงเรียนสาธิตนานาชาติ มหาวิทยาลัยมหิดล
โรงเรียนสาธิตนานาชาติ มหาวิทยาลัยมหิดล ( : MUIDS) เป็นโรงเรียนนานาชาติในสังกัดมหาวิทยาลัยมหิดล เปิดสอนในระดับมัธยมศึกษาตอนปลาย และรับนักเรียนเข้าศึกษาต่อในชั้นมัธยมศึกษาชั้นปีที่ 4 หรือเกรด 10 ขึ้นไปเท่านั้น การจัดการเรียนการสอนของโรงเรียน จะเป็นหลักสูตรการเรียนการสอนแบบนานาชาติที่เน้นใช้ภาษาอังกฤษเป็นหลัก แต่จะอยู่บนรากฐานของความเป็นไทย โดยที่นักเรียนสามารถเข้าศึกษาต่อในหลักสูตรอุดมศึกษาทั้งในประเทศ และต่างประเทศได้ต่อไปอีกด้วย
โรงเรียนสาธิตนานาชาติ มหาวิทยาลัยมหิดล ได้รับการสถาปนาเมื่อวันที่ 1 มิถุนายน พ.ศ. 2556 โดยจัดการเรียนการสอนในระดับชั้นมัธยมศึกษาตอนปลาย ปัจจุบันมีนักเรียน จำนวน 600 คน
ตลอดระยะเวลากว่าหนึ่งศตวรรษที่ผ่านมามหาวิทยาลัยมหิดล มีบทบาทที่สำคัญในการเป็นสถาบันอุดมศึกษาที่ผลิตบุคลากรที่เปี่ยมไปด้วยความรู้ ความสามารถ และจริยธรรม ให้ออกไปรับใช้สังคมอย่างต่อเนื่อง ภายใต้ปณิธาน มหาวิทยาลัยมหิดล คือ ปัญญาของแผ่นดิน ด้วยความตระหนักและเล็งเห็นถึงความสำคัญของการยกระดับมาตราฐานการศึกษาก่อนระดับอุดมศึกษาให้แก่เยาวชนซึ่งเป็นฐานล่างอันสำคัญในการสร้างบุคลากรที่มีคุณภาพเพื่อรองรับการเจริญเติบโตของโลก ทางด้านความเชี่ยวชาญ ด้านองค์ความรู้ และด้านภาษา
ดังนั้นมหาวิทยาลัยมหิดล จึงได้ริเริ่มโครงการจัดตั้งโรงเรียนสาธิตนานาชาติ มหาวิทยาลัยมหิดล ขึ้นเมื่อวันที่ 18 สิงหาคม พ.ศ. 2553 โดยมี รศ.นพ.วิชาญ โชคธนะศิริ รองอธิการบดีฝ่ายการคลังและทรัพย์ มหาวิทยาลัยมหิดล(ในขณะนั้น) เป็นประธานคณะกรรมการบริหารโรงเรียนสาธิตนานาชาติ มหาวิทยาลัยมหิดล และ ดร.เพ็ญนี หล่อวัฒนพงษา ผู้อำนวยการโรงเรียน(ท่านแรก) โดยโรงเรียนสาธิตนานาชาติ จะเป็นนวัตกรรมทางการศึกษาที่มีเอกลักษณ์เฉพาะและโดดเด่นด้วยการผนึกกำลังความเชี่ยวชาญในศาสตร์หลากหลายสาขาจากคณะ/สถาบันและหน่วยงานต่างๆของมหาวิทยาลัย อาทิ วิทยาลัยนานาชาติ วิทยาลัยดุริยางคศิลป์ คณะวิทยาศาสตร์ คณะศิลปศาสตร์ คณะสังคมศาสตร์และมนุษยศาสตร์ คณะเทคโนโลยีสารสนเทศและการสื่อสาร สถาบันนวัตกรรมการเรียนรู้ คณะทันตแพทยศาสตร์ วิทยาลัยวิทยาศาสตร์และเทคโนโลยีการกีฬา และศูนย์จิตตปัญญาศึกษา
เพื่อสนองตอบต่อการสื่อสารในโลกยุคปัจจุบันที่ใช้ภาษาอังกฤษเป็นหลักในการสื่อสาร สืบค้นความรู้ การเรียนการสอน จึงต้องใช้หลักสูตรนานาชาติ ทั้งเป็นการเตรียมเด็กไทยเข้าสู่ประชาคมอาเซียนและสากล โดยนักเรียนของโรงเรียนสาธิตนานาชาติ มหาวิทยาลัยมหิดล จะมีลักษณะของความเป็นไทย แต่สามารถสื่อสารเป็นสากล และคิดวิเคราะห์เป็น ทั้งนี้ นักเรียนยังมีโอกาสเรียนต่อได้ในระดับอุดมศึกษาภาคภาษาไทยในประเทศหรือศึกษาต่อต่างประเทศ โดยโรงเรียนจะจัดการเรียนการสอนให้สอดคล้องกับคณะวิชาที่นักเรียนต้องการสอบเข้า อาทิ แพทย์ ทันตแพทย์ เป็นต้น
ในปี พ.ศ. 2556 โรงเรียนสาธิตนานาชาติ มหาวิทยาลัยมหิดล เปิดรับนักเรียนเป็นรุ่นแรก ประมาณ 200 คน และโรงเรียนสาธิตนานาชาติ มหาวิทยาลัยมหิดล ยังได้รับการรับรองเป็นโรงเรียนมาตรฐานสากลจาก Western Association of Schools and Colleges หรือ WASC ซึ่งเป็นสถาบันรับรองมาตรฐานการศึกษาจากสหรัฐอเมริกา
โรงเรียนสาธิตนานาชาติ มหาวิทยาลัยมหิดล มีนักเรียนที่จบการศึกษารุ่นแรก (ประจำปีการศึกษา 2558) เข้ารับประกาศนียบัตร จากศาสตราจารย์คลินิก นายแพทย์ อุดม คชินทร อธิการบดีมหาวิทยาลัยมหิดล (ในขณะนั้น) เมื่อวันที่ 25 มิถุนายน พ.ศ. 2559 ณ หอประชุมมหิดลสิทธาคาร มหาวิทยาลัยมหิดล ศาลายา
ซึ่งในพิธีมอบประกาศนียบัตรให้แก่ผู้สำเร็จการศึกษาระดับมัธยมศึกษาปีที่ 6 (เกรด 12) ของโรงเรียนสาธิตนานาชาติ มหาวิทยาลัยมหิดล ท่านอภิสิทธิ์ เวชชาชีวะ ได้ให้เกียรติเป็นประธานในพิธีของนักเรียนโรงเรียนสาธิตนานาชาติ มหาวิทยาลัยมหิดล ประจำปีการศึกษา 2558 อีกด้วย
จังหวัดก่าเมา
ก่าเมา () เป็นจังหวัดของประเทศเวียดนาม เมืองหลักของจังหวัดคือก่าเมา ตั้งอยู่ในดินดอนสามเหลี่ยมปากแม่น้ำโขงทางภาคใต้ของประเทศเวียดนาม เป็นจังหวัดใต้สุด ตอนใต้เป็นแหลมชื่อว่าแหลมก่าเมา กั้นระหว่างอ่าวไทยกับทะเลจีนใต้ นายกรัฐมนตรีเหงียน เติ๊น สุง เกิดและเติบโตที่จังหวัดนี้ สามารถเดินทางโดยรถยนต์จากนครโฮจิมินห์โดยถนนระยะทาง 360 กิโลเมตร ผ่านทางหลวงแห่งชาติ 1 เอ หรือทางอากาศ (สนามบินก่าเมา)
พื้นที่ของจังหวัดก่าเมาในปัจจุบันเคยเป็นส่วนหนึ่งของอาณาจักรฟูนันซึ่งมีอาณาเขตครอบคลุมประเทศลาว ประเทศกัมพูชา รวมไปถึงภาคตะวันออกเฉียงเหนือของประเทศไทยและภาคใต้ของประเทศเวียดนามด้วย
เดนนิส เทย์เลอร์
เดนนิส เทย์เลอร์ () ชื่อเกิด เดนิส เทย์เลอร์ เป็นอดีตนักสนุกเกอร์อาชีพและผู้บรรยายสนุกเกอร์ของบีบีซีในปัจจุบัน เขาชนะสองรายการสะสมคะแนนเขาเป็นที่รู้จักในการได้แชมป์เวิลด์แชมเปียนชิปในปี 1985 ที่เอาชนะสตีฟ เดวิส นักสนุกเกอร์มือหนึ่งในรอบชิงชนะเลิศเป็นที่น่าจดจำที่สุด เขายังชนะในรายการกรังด์ปรีซ์ ในปี 1984 และมาสเตอส์ในปี 1987 เทย์เลอร์ยังเป็นที่รู้จักกันดีกับอารมณ์ขันและแว่นตาขนาดใหญ่เกินของเขา เขายังปรากฏในรายการสนุกเกอร์เกมส์โชว์เป็นประจำในรายการ บิกเบรก (Big Break)
ด่าม หวิญ ฮึง
ด่าม หวิญ ฮึง (; 2 ตุลาคม พ.ศ. 2514) เป็นผู้มีชื่อเสียงในประเทศเวียดนาม
เขาได้กลายเป็นที่นิยมมากในประเทศเวียดนามเริ่มต้นด้วยผลงานเดี่ยวครั้งแรกของเขา อัลบั้มที่สองของเขา Bình Minh Sẽ Mang Em Đi ทำให้เขาเป็นนักร้องในเวียดนามที่ได้รับความนิยมมากที่สุด ต่อมาเขาได้เปิดการแสดงสดอย่างเป็นทางการครั้งแรก คือ Liveshow : Trái tim hát ที่จัดขึ้นในปี พ.ศ. 2546 และกำกับโดยฮวิ่ญ ฟุก เดี่ยน ผู้กำกับที่มีชื่อเสียงมากที่สุดในเวลานั้น ความสำเร็จของอัลบั้มของเขาเช่นเดียวกับคอนเสิร์ตของเขาได้นำเขาไปสู่​​รางวัลมากมาย เขาได้รับการเสนอชื่อเป็นหนึ่งใน 10 อันดับนักร้องของปีโดยหล่าน ซ้อง ซัญ โดยเฉพาะอย่างยิ่งการที่ได้รับรางวัล "ศิลปินชายที่ดีที่สุดประจำปี" จากโงย ซาว บัก กีม เป็นหลักฐานของความพยายามของเขา
ด่าม หวิญ ฮึง ชื่อจริง ฮวิ่ญ มิญ ฮึง (Huỳnh Minh Hưng) เขาเกิดที่อำเภอเดี่ยนบ่าน(จังหวัดกว๋างนาม) ในวันที่ 2 ตุลาคม ปี ค.ศ.1971(พ.ศ. 2514) ด่าม หวิญ ฮึงเริ่มเข้าสู่วงการนักร้องในปี พ.ศ. 2539 ก่อนที่จะเป็นนักร้องเขาได้เป็นช่างทำผมมาก่อน
รอยัลรัมเบิล (2015)
รอยัลรัมเบิล (2015) () เป็นรายการเพย์-เพอร์-วิวมวยปล้ำอาชีพของ ดับเบิลยูดับเบิลยูอี ในปี 2015 ซึ่งจัดเป็นปีที่ 28 แล้ว สถานที่จัดคือ Wells Fargo Center ในเมืองฟิลาเดเฟีย, รัฐเพนซิลเวเนีย สหรัฐอเมริกา เมื่อวันที่ 25 มกราคม 2015
ในศึก เฮลอินเอเซล (2014) จอห์น ซีนา ได้เอาชนะ แรนดี ออร์ตัน ในแมตช์เฮลอินเอเซล และได้สิทธิ์เป็นผู้ท้าชิงอันดับ 1 ในการชิงแชมป์ WWE World Heavyweight Championship กับ บร็อก เลสเนอร์ ต่อมาในศึก ซีนาเอาชนะเซท โรลลินส์ ในแมตช์จับฟาดใส่โต๊ะ และป้องกันสิทธิ์การเป็นผู้ท้าชิงอันดับ 1 ได้สำเร็จ ในรอว์ (5 มกราคม 2015) ทริปเปิล เอช กับ สเตฟานี แม็กแมน ได้ประกาศให้ เซท โรลลินส์ เข้าร่วมชิงแชมป์ WWE World Heavyweight Championship เป็นแมตช์สามเส้า
ในทีแอลซี: เทเบิล แลดเดอร์ แอนด์ แชร์ เรนส์ได้รีเทิร์นกลับมาปล้ำอีกครั้ง โดยออกมาในช่วงท้ายแมตช์ของ จอห์น ซีนา และเซท โรลลินส์ เพื่อจัดการกับ บิ๊กโชว์ ที่ออกมาอัดซีนา นอกจากนี้ เรนส์ยังออกตัวประกาศเป็นคนแรกด้วยว่า เขาจะร่วมปล้ำในแมตช์ รอยัลรัมเบิล ในรอว์ (29 ธันวาคม 2014) แดเนียล ไบรอัน ได้ประกาศจะเข้าร่วมแมตช์ รอยัลรัมเบิล ในเมนอีเวนต์ (6 มกราคม 2015) เจ้าของแชมป์ WWE United States Championship รูเซฟ ได้ประกาศจะเข้าร่วมแมตช์ รอยัลรัมเบิล ในสแมคดาวน์ (9 มกราคม 2015) เบรย์ ไวแอ็ตต์ และเจ้าของแชมป์ WWE Intercontinental Championship แบด นิวส์ บาร์เร็ตต์ ได้ประกาศจะเข้าร่วมแมตช์ รอยัลรัมเบิล ในรอว์ (12 มกราคม 2015) ดีน แอมโบรส ได้ประกาศจะเข้าร่วมแมตช์ รอยัลรัมเบิล ในเมนอีเวนต์ (13 มกราคม 2015) โกลด์และสตาร์ดัสต์ ได้ประกาศจะเข้าร่วมแมตช์ รอยัลรัมเบิล ในสแมคดาวน์ (15 มกราคม 2015) บิ๊กโชว์ และ เคน ได้ประกาศจะเข้าร่วมแมตช์ รอยัลรัมเบิล ในรอว์ (19 มกราคม 2015) อาร์-ทรูธ, เดอะมิซ และ แดเมียน มิซดาว ได้ประกาศจะเข้าร่วมแมตช์ รอยัลรัมเบิล ในสแมคดาวน์ (22 มกราคม 2015) ได้มีการคัดเลือกผู้เข้าร่วม รอยัลรัมเบิล โดยดอล์ฟ ซิกก์เลอร์ชนะแบด นิวส์ บาร์เร็ตต์, ไรแบ็ก ชนะฟาล์ว รูเซฟ, ลู้ก ฮาร์เปอร์ ชนะอีริก โรแวน และแดเนียล ไบรอันเอาชนะเคนไปได้ในแมตช์ไม่มีกฏกติกา ทำให้ไบรอันรักษาสิทธิ์ในการเข้าร่วมรอยัลรัมเบิลได้สำเร็จ
สมาชิกใหม่ออกมาประมาณทุก 90 วินาที
สมาคมบิลเลียดและสนุกเกอร์อาชีพโลก
สมาคมบิลเลียดและสนุกเกอร์อาชีพโลก () ก่อตั้งในปี ศ.ค. 1968 ในบริสตอล สหราชอาณาจักร เป็นองค์กรที่ดำเนินการในกีฬาสนุกเกอร์และอิงลิชบิลเลียดอาชีพ ที่มีการกำหนดกฎระเบียบในการจัดการแข่งขันอาชีพสมัครเล่นและอาชีพเดินสายและการมีส่วนร่วมในฐานะตัวแทนที่ส่งเสริมในกีฬานี้
ไชนาโอเพน (สนุกเกอร์)
ไชนาโอเพน () เป็นการแข่งขันสนุกเกอร์อาชีพ หนึ่งในรายการสะสมคะแนนและเริ่มในปี 1997 ติง จวิ้นฮุย เป็นแชมป์คนล่าสุด
ไชนาโอเพน
ไชนาโอเพน () อาจจะหมายถึง:
พระเทพวีราภรณ์ (สีนวล ปญฺญาวชิโร)
พระเทพวีราภรณ์ (สีนวล ปญฺญาวชิโร) (นามเดิม : สีนวล เรืองอำพันธ์) (29 มิถุนายน 2482 - ปัจจุบัน) เจ้าอาวาสวัดพระเชตุพนวิมลมังคลาราม ที่ปรึกษาเจ้าคณะภาค 15
พระเทพวีราภรณ์ (สีนวล ปญฺญาวชิโร) นามเดิมว่า สีนวล เรืองอำพันธ์ เกิดเมื่อวันพฤหัสบดีที่ 29 มิถุนายน พ.ศ. 2482 ตรงกับวันขึ้น 13 ค่ำ เดือน 6 ปีเถาะ ที่บ้านเลขที่ 34 หมู่ที่ 4 ตำบลไผ่วง อำเภอวิเศษชัยชาญ จังหวัดอ่างทอง บิดาชื่อ นายฟุ้ง เรืองอำพันธ์ มารดาชื่อนางทุเรียน เรืองอำพันธ์
บรรพชาเป็นสามเณร เมื่อวันอังคารที่ 15 กรกฎาคม พ.ศ. 2495 ตรงกับวันแรม 8 ค่ำ เดือน 8 ปีมะโรง ณ วัดต้นทอง ตำบลไผ่วง อำเภอวิเศษชัยชาญ จังหวัดอ่างทอง
ต่อมาได้อุปสมบทเป็นพระภิกษุ เมื่อวันพุธที่ 6 พฤษภาคม พ.ศ. 2502 ตรงกับวันแรม 13 ค่ำ เดือน 5 ปีกุน ณ วัดโบสถ์วรดิตถ์ ตำบลป่าโมก อำเภอป่าโมก จังหวัดอ่างทอง โดยมีสมเด็จพระอริยวงศาคตญาณ สมเด็จพระสังฆราช (ปุ่น ปุณฺณสิริ) ขณะดำรงสมณศักดิ์ที่พระธรรมวโรดม เป็นพระอุปัชยาจารย์ พระปาโมกข์มุนี (บุญศรี สิริทตฺโต) ขณะดำรงสมณศักดิ์ที่พระครูปาโมกข์คณารักษ์ เจ้าคณะอำเภอปาโมกข์ เจ้าอาวาสวัดป่าโมก ตำบลป่าโมก อำเภอป่าโมก จังหวัดอ่างทอง เป็นพระกรรมวาจาจารย์ และพระวิเศษชยสิทธิ์ (ผวน อวิกฺเขโป) ขณะดำรงสมณศักดิ์ที่พระครูวิเศษชยสิทธิ์ เจ้าคณะจังหวัดอ่างทอง เจ้าอาวาสวัดอ่างทอง ตำบลตลาดหลวง อำเภอเมืองอ่างทอง จังหวัดอ่างทอง เป็นพระอนุสาวนาจารย์ ได้รับฉายาว่า "ปัญฺญาวชิโร"ภาษาอังกฤษ และวิชาเลขานุการ
พระมหากษัตริย์เสด็จสวรรคต ขอพระมหากษัตริย์ทรงพระเจริญ
พระมหากษัตริย์เสด็จสวรรคต ขอพระมหากษัตริย์ทรงพระเจริญ (; ; ) หรือเพียง ขอพระมหากษัตริย์ทรงพระเจริญ () เป็นประกาศตามประเพณีให้หลังการขึ้นครองราชย์ของพระมหากษัตริย์พระองค์ใหม่ในหลายประเทศ
ในราชาธิปไตยบางประเทศ เช่น สหราชอาณาจักร ปกติเลี่ยงช่วงว่างระหว่างรัชกาลโดยใช้ความคิดการถ่ายโอนอำนาจทันทีหลังวลีดังกล่าว (คือ รัชทายาทเป็นพระมหากษัตริย์พระองค์ใหม่ทันทีหลังพระมหากษัตริย์พระองค์ก่อนเสด็จสวรรคต)
วลีดังกล่าวอาจดัดแปลงเป็น "พระมหากษัตริย์เสด็จสวรรคต ขอพระราชินีทรงพระเจริญ" หรือ "พระราชินีเสด็จสวรรคต ขอพระมหากษัตริย์ทรงพระเจริญ" ได้ตามสมควร
เทวดาฟันน้ำนม
เทวดาฟันน้ำนม เป็นละครซิทคอม แนวโรแมนติก คอเมดี้ บทประพันธ์โดย สหมงคล เทเลวิชั่น ทีม กำกับการแสดงโดย กรพจน์ สืบชมภู ผลิตโดย บริษัท มงคลการละคร จำกัด นำแสดงโดย ธนา สุทธิกมล กรรณาภรณ์ พวงทอง สุพจน์ จันทร์เจริญ นันทศัย พิศัลยบุตร ด.ช.อินฑัช เตชะเกิดกมล ด.ญ.อธิกาญจน์ ปี่ทอง และนักแสดงอีกคับคั่ง ออกอากาศทุกวันเสาร์ - อาทิตย์ เวลา 09.00 - 09.45 น. โดยประมาณ ตั้งแต่ 10 มกราคม 2558 ถึง 5 กรกฎาคม 2558 ทาง สถานีโทรทัศน์สีกองทัพบกช่อง 7
แดแบร็ตแซ็น
แดแบร็ตแซ็น (, ) เป็นเมืองใหญ่เป็นอันดับ 2 ของประเทศฮังการี เป็นรองกรุงบูดาเปสต์ ตั้งอยู่ทางตะวันออกของประเทศ ในเทศมณฑลฮ็อยดู-บิฮอร์ เคยเป็นเมืองที่ใหญ่ที่สุดในฮังการีในคริสต์ศตวรรษที่ 18 และถือเป็นหนึ่งในเมืองศูนย์กลางทางวัฒนธรรมที่สำคัญของประเทศ และยังเคยเป็นเมืองหลวงของประเทศในระหว่างการปฏิวัติระหว่างปี 1848-1849 และอีกครั้งหลังจบสงครามโลกครั้งที่สอง ในปี ค.ศ. 1944-1945 เมืองก่อตั้งขึ้นในคริสต์ศตวรรษที่ 14 เป็นสถานที่ซึ่งลอโยช โกชชุต ประกาศอิสรภาพของฮังการีพ้นจากการปกครองของราชวงศ์ฮับส์บูร์กเมื่อ ค.ศ. 1849
พระพรหมเสนาบดี (พิมพ์ ญาณวีโร)
พระพรหมเสนาบดี (พิมพ์ ญาณวีโร) (นามเดิม :พิมพ์ บุญรัตนาภรณ์) (17 กันยายน พ.ศ. 2488 - ปัจจุบัน) เป็นพระราชาคณะเจ้าคณะรอง เจ้าอาวาสวัดปทุมคงคาราชวรวิหาร และเจ้าคณะภาค 7
พระพรหมเสนาบดี นามเดิมว่าพิมพ์ บุญรัตนาภรณ์ เกิดเมื่อวันอาทิตย์ที่ 17 กันยายน พ.ศ. 2488 ตรงกับวันขึ้น 1 ค่ำ เดือน 10 ปีระกา ที่บ้านเลขที่ 106 หมู่ที่ 3 ตำบลโรงเข้ อำเภอบ้านแพ้ว จังหวัดสมุทรสาคร บิดาชื่อนายบุญ บุญรัตนาภรณ์ มารดารชื่อนางสวย บุญรัตนาภรณ์
พระพรหมเสนาบดีอุปสมบทเป็นพระภิกษุ เมื่อวันอังคารที่ 26 กรกฎาคม พ.ศ. 2509 ตรงกับวันขึ้น 9 ค่ำ เดือน 8-8 ปีมะเมีย ณ วัดนาสาร ตำบลนาสาร อำเภอบ้านนาสาร จังหวัดสุราษฎร์ธานี โดยมีพระเทพรัตนกวี (เกตุ ธมฺมวโร) อดีตเจ้าคณะจังหวัดสุราษฎร์ธานี วัดไตรธรรมาราม อำเภอเมืองสุราษฎร์ธานี จังหวัดสุราษฎร์ธานี เป็นพระอุปัชฌาย์ พระครูโสภิตคุณานันท์ อดีตเจ้าคณะอำเภอบ้านนาสาร วัดนาสาร อำเภอบ้านนาสาร จังหวัดสุราษฎร์ธานี เป็นพระกรรมวาจาจารย์ และพระครูพิศาลคุณาภรณ์ ที่ปรึกษาเจ้าคณะอำเภอบ้านนาสาร วัดอภัยเขตตาราม อำเภอบ้านนาสาร จังหวัดสุราษฎร์ธานี เป็นพระอนุสาวนาจารย์ ได้รับฉายาว่า "ญาณวีโร"
เบียวิสตอค
เบียวิสตอค (, ) เป็นเมืองที่ใหญ่ที่สุดทางตะวันออกเฉียงเหนือของประเทศโปแลนด์ เป็นเมืองหลวงของจังหวัดปอดลาแช ตั้งอยู่บนฝั่งแม่น้ำเบียวา เป็นเมืองที่มีความแน่นของประชากรเป็นอันดับ 2 ของประเทศ มีประชากรมากเป็นอันดับ 11 และมีพื้นที่เป็นอันดับ 13 ของประเทศ
เมืองนี้มีการตั้งถิ่นฐานในคริสต์ศวรรษที่ 14 ผนวกเข้ากับปรัสเซีย ระหว่าง ค.ศ. 1795-1807 ต่อมาผนวกเข้ากับรัสเซียจนกระทั่งถูกเยอรมนียึดครองเมื่อ ค.ศ. 1915 จากนั้นกลับเป็นของโปแลนด์ใน ค.ศ. 1919 ในสงครามโลกครั้งที่สอง ถูกเยอรมนีเข้ารุกรานในเดือนกรกฎาคม ค.ศ. 1941 และถูกรุกรานอีกครั้งโดยกองทัพรัสเซียใน ค.ศ.1944
วีเมดอิต
"วีเมดอิต" () เป็นเพลงของนักร้องแร็ป บัสตา ไรมส์ ร่วมกับวงดนตรีร็อกชาวอเมริกัน ลิงคินพาร์ก เป็นเพลงที่เคยอยู่ในสตูดิโออัลบั้มชุดที่ 8 ของบัสตา ไรมส์ "แบ็กออนมายบี.เอส." แต่ได้ถูกตัดออกจากรายการเพลง เนื่องจากอัลบั้มนี้ได้ออกจำหน่ายผ่านหลาย ๆ ค่ายเพลงที่แตกต่างกัน โดยเพลง "วีเมดอิต" เป็นเพลงสุดท้ายของบัสตา ไรมส์ จากค่ายเพลงอินเตอร์สโคป และยังเป็นเพลงสุดท้ายที่ออกผลงานผ่านอาฟเตอร์แมทเอนเตอร์เทนเมนต์ เพลงนี้มีโปรดิวเซอร์ คือ คูลแอนด์เดร ด้วยกันกับโปรดิวเซอร์สบทบ ได้แก่ ไมค์ ชิโนะดะ และ แบรด เดลสัน จากลิงคินพาร์ก เพลงนี้ออกจำหน่ายในวันที่ 29 เมษายน พ.ศ. 2551 เพลงนี้ได้เข้าสู่ชาร์ต "บิลบอร์ด" ฮอต 100 ในอันดับที่ 65
บาสมาตี
บาสมาตี () เป็นพันธุ์ข้าวสายพันธุ์หนึ่ง เป็นที่นิยมอย่างมากในประเทศอินเดียและประเทศอื่น ๆ ใกล้เคียง เพราะมีความหอมอร่อย เหมาะอย่างยิ่งในการปรุงหรือประกอบอาหารอินเดีย และมีราคาซื้อขายกันแพง
คำว่า "บาสมาตี" มาจากภาษาสันสกฤตคำว่า "vasmati" หมายถึง "ที่มีกลิ่นหอม" เป็นข้าวที่มีต้นกำเนิดที่ทางตอนเหนือของอินเดีย และปากีสถานในปัจจุบัน มีการปลูกและสืบทอดสายพันธุ์มาอย่างยาวนานนับพันปีมาแล้ว เพาะปลูกกันมากทางภาคเหนือและภาคตะวันออกของอินเดีย ได้แก่ รัฐหรยาณา, รัฐปัญจาบ, รัฐเบงกอลตะวันตก, รัฐอุตตรประเทศ, รัฐโอริศา และรัฐพิหาร
ลักษณะของข้าวบาสมาตี คือ เมล็ดเรียวยาว หุงขึ้นหม้อ ร่วนไม่เหนียวติดกัน มีทั้งสีน้ำตาลและสีขาว จึงเหมาะอย่างยิ่งในการประกอบอาหารอินเดีย เช่น ข้าวหมก
ปัจจุบันข้าวบาสมาตียังได้รับความนิยมในประเทศอิหร่านอีกด้วย
แร็ปเมทัล
แร็ปเมทัล () เป็นแนวเพลงประเภทหนึ่งของแร็ปร็อก และดนตรีอัลเทอร์เนทีฟเมทัล ซึ่งเป็นการผสมผสานการร้องเพลงและเสียงดนตรีจากแนวเพลงฮิปฮอป กับเฮฟวีเมทัล เข้าด้วยกัน
เวสต์แลนส์
"เวสต์แลนส์" () เป็นเพลงของวงดนตรีร็อกชาวอเมริกัน ลิงคินพาร์ก จากสตูดิโออัลบั้มชุดที่หกของวง "เดอะฮันติงปาร์ตี" เพลงนี้ประพันธ์โดยลิงคินพาร์ก และผลิตโดยนักร้องนำร่วมของวง ไมค์ ชิโนะดะ และมือกีตาร์ แบรด เดลสัน และร่วมผลิตโดย ร็อบ คาวัลโล เพลงนี้ได้นำไปออกอากาศในสถานีวิทยุ ซิเรียสเอ็กซ์เอ็มเรดิโอ ในวันที่ 1 มิถุนายน พ.ศ. 2557 และออกจำหน่ายต่อมาเป็นซิงเกิลโปรโมต ในวันที่ 2 มิถุนายน อย่างไรก็ตาม เพลงนี้ก็ได้มีการเผยแพร่ตัวอย่างความยาว 44 วินาที ออกมาก่อนหน้านี้แล้ว และออกตัวอย่างเพลงความยาว 1 นาที เพื่อใช้ในการโปรโมตให้กับยูเอฟซี ในวันเดียวกับวันที่เพลงนี้ออกเผยแพร่ และได้เป็นเพลงประกอบในเวลาต่อมา ภาพปกของเพลงได้ออกเผยแพร่ที่ซาวด์คลาวด์ ก่อนเพลงออก 3 วัน
บิ๊ก จอห์น สตัดด์
จอห์น มินตัน (John Minton; 19 กุมภาพันธ์ ค.ศ. 1948 – 20 มีนาคม ค.ศ. 1995) เป็นนักมวยปล้ำอาชีพและนักแสดงชาวอเมริกัน ที่รู้จักดีในนามบนสังเวียน บิ๊ก จอห์น สตัดด์ (Big John Studd) ปัจจุบันได้รับการบรรจุชื่อเข้าสู่หอเกียรติยศดับเบิลยูดับเบิลยูอีประจำปี 2004
Billy Graham อดีตนักมวยปล้ำ WWE รุ่นเดอะกล่าวถึงการเสียชีวิตของเพื่อนสนิทอย่าง Big John Studd ว่า ไม่ได้มาจากโรคมะเร็งที่รุมเล้าชีวิตของเขาเท่านั้น แต่เกิดจากใช้ยาอย่างรุนแรงในสมัยขึ้นปล้ำอยู่
ในปี 1989 Studd ได้พบว่าที่รักแร้ของเขามีก้อนเนื้อประหลาดงอกออกมาแล้วรู้สึกเหนื่อยในการปล้ำมากจึงตัดสินใจไปพบกับหมอเพื่อตรวจโรคและเนื้องอกอันนี้ ปรากฏว่าไม่ใช่แค่เพียงตรงรักแร้เท่านั้น แต่ตรงหัวใจของเขาก็มีเนื้องอกเช่นกัน ทำให้เขาต้องรับการรักษาโดยด่วนทั้งการผ่าตัดเอาเนื้องอกออกทั้งสองส่วน และพบว่ามีโอกาสจะกลับมาเป็นอีกในอนาคต
ปี 1994 Studd มีอาการป่วยอีกครั้ง ครั้งนี้เขาคลื่นไส้ อาเจียน วิงเวียนศีรษะ ทำให้เขาถูกส่งโรงพยาบาลเนื่องจากไข้ขึ้สูงอย่างรุนแรง หมอได้ทำการรักษาและวิเคราะห์โรคว่าเกิดจากอะไร ก่อนจะพบว่า เขาเป็นมะเร็งที่ตับและต้องทำการรักษาโดยด่วน
หลังให้ยาเคมีบำบัดและพยายามต่อสู้โรคอย่างเต็มที่สุดท้ายแล้ว โรคมะเร็งตับได้ลุกลามไปทั่วร่างทำให้สุดท้ายแล้วเขาได้เสียชีวิตลงในวันที่ 20 มีนาคม 1995 ด้วยอายุ 47 ปี
ทว่าหลังการเสียชีวิต Billy Graham ได้ออกมากล่าวถึงสาเหตุจริงๆ ที่ทำให้ Studd ป่วยนั้นมาจากในช่วงรุ่งเรืองนั้นตัวของ Studd ใช้สิ่งที่เรียกฮอร์โมนเพื่อหยุดยั้งการเจริญเติบโตของตัวเองที่ใหญ่ขึ้นเรื่อยๆ (คล้ายกับกรณีของ André the Giant) และมีฮอร์โมนบางตัวที่ผิดกฏหมายและมีสารอันตรายส่งผลให้เจ้าตัวเป็นมะเร็งจนถึงวันนี้
ออลไทม์โลว์
ออลไทม์โลว์ () เป็นวงดนตรีป็อปพังก์สัญชาติอเมริกัน จากเมืองทาวสัน, รัฐแมริแลนด์, ชานเมืองบอลทิมอร์ ก่อตั้งขึ้นในปี ค.ศ. 2003 สมาชิกตั้งแต่ก่อตั้งวง ประกอบด้วย นักร้องนำและมือจังหวะกีตาร์ อเล็กซ์ แกสคาร์ท, มือกีตาร์และร้องประสาน แจ็ก บาราคัต, มือกีตาร์เบสและร้องประสาน แซก เมอร์ริก และมือกลอง ไรอัน ดอว์สัน ชื่อของวงนำมาจากเนื้อเพลงจากเพลง "เฮดออนคอลลิชัน" ของวง นิวฟาวด์กลอรี ออลไทม์โลว์ได้ออกคอนเสิร์ตทัวร์อย่างต่อเนื่องทุกปี และได้ไปปรากฏตัวในงานเทศกาลดนตรีหลาย ๆ แห่งด้วยกัน ได้แก่ แวนส์วาปด์ทัวร์, รีดดิงแอนด์ลีดส์เฟสติวัล และซาวด์เวฟ
แซตเทอร์เดย์เซย์โกะ
แซทเทอร์เดย์ เซย์โกะ () เป็นกลุ่มศิลปินแนวอินดี้ป็อปของค่ายจีนี่เรคคอร์ดส ในเครือจีเอ็มเอ็ม แกรมมี่ ที่มีชื่อเสียงระหว่างปี 2545 - 2551
ประกอบด้วย
Saturday Seiko (พ.ศ. 2545)
Goodnight Friday (พ.ศ. 2548)
Super Sunday (พ.ศ. 2551) (ค่ายเพลง Here)
ชื่อวงได้มาจากสมาชิกชายสองคนในวง ที่มีชื่อขึ้นต้นด้วยตัวอักษร S (ทรงฤทธิ์-สุทัศน์) ประกอบกับชอบดีไซน์ของตัว S อยู่แล้วจึงลงเอยที่คำว่า Saturday 
ส่วนคำว่า Seiko ภาษาญี่ปุ่น = ผู้หญิง บริสุทธิ์ สดใส หรือ ผู้หญิงงาม ซึ่งหมายถึงก้อย